title: Kansankirjasto

text: Seuraavan luettelon laati tohtori Valfrid Vasenius yhdessä kansanvalistusseuran kirjastotoimikunnan kanssa. Kirjanen ilmestyi 1891 ja se jaettiin kaikkiin kirjastoihin ilmaiseksi, sillä se sisälsi myös ohjeita kirjaston hoitamisesta. Luettelossa oli 486 kirjaa, joista 167 oli kaunokirjallisia, muun muassa Juhani Ahon, Santeri Alkion, E. F. Jahnssonin, Kauppis-Heikin, Meriläisen, Päivärinnan, Reijosen ja Suomalaisen teoksia. Minna Canthilta luetteloon pääsivät ainoastaan teokset Murtovarkaus ja Roinilan talossa. Realismia vieroksunutta luetteloa arvosteltiin ja eri järjestöjen edustajista koostunut komitea laatikin uuden, vuonna 1893 ilmestyneen luettelon. Sen jälkeen kirjaluetteloita laati kirjastovaliokunta ja ne alkoivat ilmestyä säännöllisesti.


title: Kansankirjasto

text: Kansanvalistusseuran kirjastovaliokunta keskusteli perusteellisesti kirjavalinnoista. Kirjavalintoihin vaikutti myös vuodesta 1902 ilmestynyt Arvosteleva kirjaluettelo. Esimerkiksi Tolstoin Sotaa ja rauhaa käsiteltiin kahdessa eri kokouksessa ennen hyväksymistä. Luetteloista hylättiin muun muassa Järnefeltin Heräämiseni, Knut Hamsunin Viktoria, Larin-Kyöstin Kulkurin laulut ja Eino Leinon Sata ja yksi laulua, Tuonelan joutsen ja Hiihtäjän virsiä. Vuosina 1919–1929 pannaan joutuivat esimerkiksi Hurskas kurjuus, Putkinotko, Guy de Maupassantin Kaunis ystävä, Anatole Francen Paistinkääntäjän tarinoita, Haanpään Kenttä ja kasarmi, homoseksuaalisuutta käsitellyt Kuolema Venetsiassa sekä Stendhalin Punaista ja Mustaa. Luettelon ulkopuoliset kirjat päätyivät harvoin kansankirjastoihin, sillä Kansanvalistusseura välitti vain luetteloiden kirjoja ja kansankirjastoille kirja-avustuksena annettavat teokset valittiin niistä.


title: Lahti (Somero)

text: Lahti (myös Lahdenkylä) on kylä ja aiempi koulupiiri Somerolla. Lahden naapurikyliä ovat Pyöli lännessä, Ryhtä ja Kimala etelässä sekä Pusula, Ollila ja Paltta idässä. Kylän väkiluku vuonna 2011 oli 228, mikä teki siitä väkiluvultaan Someron yhdeksänneksi suurimman kylän ja Someron haja-asutusalueen kylistä väkiluvultaan kolmanneksi suurimman heti Pitkäjärven ja Ihamäen jälkeen.


title: Lahti (Somero)

text: Lahden kylä sijaitsee Hämeen Härkätien (yhdystie 2810) varrella, Paimionjoen vesireitin pohjoisrannalla, noin 10 kilometriä Somerolta Kosken suuntaan. Kylän takamaat ulottuvat idässä Someron Ollilan ja Paltan ja lännessä sekä pohjoisessa Someron Pyölin kylän rajoille. Näissä suunnissa osa Lahdenkylästä kuuluu Someron Lehtimäenkulman ja Koisthuhdan kulmakuntiin sekä lähellä Lahden kylän rajaa sijaitsevien Someron Ollilan ja Paltan kylien vaikutuspiiriin.


title: Lahti (Somero)

text: Lahden kylässä Hämeen Härkätien varrella Pyölin kylän rajalla toimi vuosina 1917–1997 Lahden koulu. Vuosina 1997-2014 se oli yhdistetynä Someron Pitkäjärven koulun kanssa Lahden–Pitkäjärven kouluksi, jonka 1–2 luokat oli sijoitettu Lahden kouluun ja 3–6 luokat Pitkäjärven kouluun. Vuoden 2014 alusta yhdistetyn koulun koko opetus keskitettiin Pitkäjärvelle ja Lahden koulun toiminta loppui. Lahden kylä kuuluu pääosin Pyölin postinumeroalueeseen, ja aiemmin Pyölissä Lahden kylän rajalla Hämeen Härkätien varressa ovat toimineet posti ja kauppa, joiden vaikutusalue on ulottunut myös Lahden kylän alueelle. Kylän pohjoisosista on aiemmin käyty koulua myös vuosina 1926–1971 toiminnassa olleessa Lehtimäen koulussa, vuosina 1924-1966 toiminassa olleessa Koisthuhdan koulussa ja vuosina 1897-2016 toiminnassa olleessa Ollilan koulussa. Kylän koillisosissa myös postiosoitteena Ollilan ja Paltan kyliin rajautuvissa osissa kylää on Ylöpirtti, jonka postitoimipaikka toiminnassa ollessan sijaitsi Someron Ollilan kylän keskustassa.


title: Lahti (Somero)

text: Etelässä Lahden kylä rajoittuu Pusulanjärveen, joka on Paimionjoen yläjuoksun pitkistä ja kapeista järvistä muodostuvan järviketjun kolmanneksi suurin järvi Painion ja Hirsjärven jälkeen. Pohjoisessa kylän alueelle ulottuvat Paimionjoen pohjoisten sivujokien Jaatilanjoen ja Puostaanojan latvahaarat. Maisemaltaan kylän alue on pääosin kalliosydämisten moreenimäkien pilkkomaa savitasankoa, johon jyrkkäreunaiset puronotkot paikoin tuovat vaihtelua. Kylän pohjoisosissa metsät ovat hieman laajempia.


title: Lahti (Somero)

text: Maanomistushistorialtaan Lahti on kartanokylä, jonka kaikki talot jo 1640-luvulla on yhdistetty Lahden kartanoksi. Kartano, jonka vanha päärakennus on rakennettu vuosina 1803–1806, sijaitsee mäellä Hämeen Härkätien pohjoispuolella ja muodostaa kulttuuri- ja rakennushistoriallisesti ja maisemallisesti merkittävän kokonaisuuden.


title: Lahti (Somero)

text: Isossajaossa Lahti on ollut samaa jakokuntaa viereisen Pyölin kylän kanssa, joka pienempänä kylänä lienee synnyltään Lahden tytärkylä. Aiemmin samaan jakokuntaan on tulkittu kuuluneen myös joen eteläpuolisten Kärilän, Ryhdän ja Kimalan kylien. Lahden hävinnyt talonpoikaiskylä on sijainnut nykyään kartanoon vievän kujan eteläpäässä, Hämeen Härkätien varressa Pusulanjärven rannassa, paikalla jossa järvessä on kylälle nimensä antanut, myös Lahdenjärveksi sanottu pieni lahti.


title: Lahti (Somero)

text: Lahden kartanon aiempia ulkotiloja ovat Kuri kylän pohjoisosassa ja Jokila kylän länsiosassa lähellä Jokioistentietä (kantatie 52). Kuri erotettiin Lahden kartanosta itsenäiseksi tilaksi 1933 ja Jokila 1921.


title: Lahti (Somero)

text: Toisen maailmansodan jälkeen Lahden kartanon sekä sen sivutilojen Kurin ja Jokilan maille asutettiin siirtoväkeä Muolaasta luovutetusta Karjalasta. Pohjoisempana Lahdenkylästä Palttaan johtavan paikallistietasoinen yhdystien nimenä on "Muolaantie" tien varrelle asutettujen muolaalaisten entisen kotipitäjän mukaan.


title: Lahti (Somero)

text: Lahden kartanon omistajana vaikuttivat pitkään aatelisen mutta Suomessa introdusoimattoman de Pont -suvun jäsenet, joista ensimmäinen kartanoa omistanut oli Åvikin lasitehtaan perustaja Jacob Reinhold de Pont. Häntä seurasivat kartanon omistajina poika Mårten Reinhold de Pont, pojanpoika Karl Jacob Reinhold de Pont ja tämän poika Carl Wilhelm de Pont, jonka poika oli everstiluutnantti Kasten de Pont. Kartanon viimeinen De Pont -sukuinen omistaja oli vuoteen 1956 Carl Wilhelm de Pontin veljenpoika agronomi Carl Ossian de Pont.


title: Lahti (Somero)

text: Lahden kartanon maille sijoitettuun Muolaan siirtoväkeen kuului tangosäveltäjänä sittemmin tunnetuksi tullut Unto Mononen. Monosen perheen kotitalo lähellä Lahden kartanoa oli nimeltään "Paratiisi" paikalla aiemmin olleen muonamiehenmökin mukaan.


title: Lahti (Somero)

text: Lahden kartanosta 1930-luvulla erotetun Kurin tilalla toimi maanviljelijänä 1900-luvun lopulla ja 2000-luvun alussa historian- ja nimistöntutkija Timo Alanen.


title: Codesys

text: CODESYS on ohjauslaitteiden, kuten ohjelmoitava logiikka, ja sulautettujen järjestelmien ohjelmointiin tarkoitettu kansainvälisen IEC 61131-3 normin mukainen ohjelmointiympäristö.


title: Codesys

text:
CODEYSin on kehittänyt ja sitä markkinoi saksalainen ohjelmistoyritys 3S-Smart Software Solutions, joka sijaitsee Kemptenin kaupungissa Baijerissa.
Ensimmäinen versio, V.1.0, julkaistiin vuonna 1994. CODESYS on lyhenne sanoista COntroller DEvelopment SYStem. CODESYS on lisenssivapaa ilmaisohjelma ja sen voi ladata yrityksen kotisivuilta.
Ohjelmointiympäristö kattaa teollisuusautomaation eri lajit yhdessä ohjelmistossa.


title: Codesys

text: Ohjelmointikielinä CODESYS kehitysympäristössä ovat kaikki viisi IEC 61131-3 normin mukaista ohjelmointitapaa.


title: Codesys

text: Tekstieditorit:


title: Codesys

text: Graafiset editorit:


title: Codesys

text:
Lisäksi CODESYS sisältää graafisen editorin, joka ei ole IEC normin mukainen:Toimintolohko-ohjelmoinnissa kytkennät lohkojen tulojen ja lähtöjen välille muodostetaan automaattisesti. Sekvenssikaavio-ohjelmoinnissa pitää ohjelmoijan piirtää ne.
Kaikki lohkot voidaan asetella vapaasti, mikä mahdollistaa takaisinkytkentäsilmukoiden tekemisen ilman apumuuttujia.


title: Codesys

text:
Integroidut kääntäjät muuntavat CODESYSillä luodun sovelluskoodin natiiviksi konekieliseksi binäärikoodiksi, joka sen jälkeen ladataan ohjaimeen. Tärkeimmät 16- ja 32-bittiset suoritinperheet (CPU) ont tuettu,
kuten C166, TriCore, 80x86, ARM/Cortex, Power Architecture, SH, MIPS ja BlackFin.


title: Codesys

text: CODESYS ohjelman ollessa yhteydessä ohjaimeen, se tarjoaa laajat käännöstoiminnot, kuten monitorointi/kirjoitus/pakotus, asettamalla kirjanmerkkejä/suorittamalla yksittäisiä askelia tai tallentamalla muuttujien arvoja yhteydessä olevan ohjaimen rengaspuskuriin (Näytteenoton jäljitys).


title: Codesys

text: CODESYS V3.x perustuu ns CODESYS Automation Platform -alustaan, joka on automaatiojärjestelmärunko laitevalmistajille. Nämä voivat laajentaa CODESYSiä omilla liitännäismoduuleillaan.


title: Codesys

text: CODESYS Professional Developer Edition tarjoaa mahdollisuuden lisätä lisenssinalaisiin työkaluihin komponentteja, kuten esimerkiksi integroidun UML-kielen tuen, yhteyden SVN-versionhallintaan tai sovelluskoodin staattisen analysoinnin.


title: Codesys

text: Maksuttomalla CODESYS Application Composer -ohjelmistolla voidaan luoda IEC 61131-3 automaatiosovelluksia. Koneen tai laitoksen konfigurointi voi perustua moduuleihin, esim. määritellään koneen mekaaninen rakenne tai käytettävät ohjelmatoiminnot jotka sisältävät koko projektin sisältämät toiminnot.


title: Codesys

text: CODESYS Control Runtime Systemin implementoinin jälkeen älykkäät ohjainlaitteet voidaan ohjelmoida CODESYSllä. Maksullinen Toolkit sisältää tämän Runtime systemin lähde- ja objektikoodin ja se voidaan sovittaa eri alustoille.


title: Codesys

text: Erilaisia kenttäväyliä voidaan käyttää suoraan CODESYS ohjelmointiympäristössä. Tähän tarkoitukseen on olemassa konfigurointityökalut yleisimpiin kenttäväyliin, kuten Profibus, Modbus RTU ja TCP, CANopen,CAN-väylä, EtherCAT, Profinet, Ethernet IP sekä Ethernet TCP/IP. Joihinkin järjestelmiin on saatavilla protokollapinot CODESYS-kirjastosta, jotka voidaan ladata erikseen.


title: Codesys

text: FDT (Field Device Tool) -standardin avulla voidaan liittää kolmansien osapuolten laitekohtaisia rajapintoja. Kommunikointi näiden rajapintojen kautta toteutetaan DTM-laitekuvauksen (Device Type Manager) luomalla yhteydellä.


title: Codesys

text:
Integroitu editori auttaa käyttäjää luomaan näyttöjen ja käyttöliittymien visualisoinnit suoraan CODESYS ohjelmointiympäristössä ja niiden animointi perustuu sovelluksen muuttujiin. Saatavilla olevat valmiit visualisointielementit helpottavat sovellusten tekoa. Optiona saatavilla oleva toolkit mahdollistaa omien elementtien tekemisen. Nän luotuja näyttöjä voidaan käyttää sovellusten testauksessa ja käyttöönotossa ohjelmointiympäristön ollessa yhteydessä ohjaimeen.
Yhdessä visualisointi-asiakasohjelmiston kanssa näitä näyttöjä voidaan käyttää myös koneiden ja laitosten ohjauksissa (jolloin ohjain ja näyttö on yhdistetty samaan laitteeseen), nettiselaimessa (verkkoselain) tai siirrettävässä runtimessä Windows tai Linux alustalla.


title: Codesys

text:
CODESYS SoftMotion on ohjelmointiympäristöön integroitu modulaarinen lisäsovellus, joka mahdollistaa monimutkaisten liikkeiden ohjauksen IEC 61131-3 ohjelmoinnilla.
Modulaariset sovellukset sisältävät:


title: Codesys

text: Jotta saavutettaisiin riskiarvion perusteella vaadittava turvallisuuden eheystaso (Safety Integrity Level/SIL), kaikkien järjestelmän komponenttien tulee täyttää kyseisen tason vaatimukset. Esisertifioidut ohjelmistokomponentit CODESYS-ohjelmistossa helpottavat laitevalmistajien ohjaimien hyväksyntää SIL2 tai SIL3 turvatasoihin. CODESYS Safety koostuu komponenteista, jotka sisältyvät ohjelmointiympäristöön ja runtime systemiin, kun taas projektisuunnittelu on kokonaan integroitu IEC 61131-3 ohjelmointimpäristöön.


title: Codesys

text: Yli 350 laitevalmistajaa eri teollisuusaloilta tarjoaa älykkäitä CODESYS ohjelmoitavia automaatiolaitteita. Sen vuoksi tuhannet loppukäyttäjät, kuten koneiden ja tehtaiden rakentajat, ympäri maailmaa käyttävät CODESYSiä kaikenlaisissa automaatiosovelluksissa.


title: Codesys

text:
CODESYS Device Directory –laitevalmistajakirjasto tarjoaa yleiskatsauksen lähes 400 laitteeseen jotka ovat CODESYS ohjelmoitavia. Nämä johtavat laitevalmistajat ovat aloilta, kuten ohjaus- ja säätötekniikka, automaatiokomponentit ja sulautetut järjestelmät.
Literature in German:


title: Codesys

text: Other languages:


title: Järjestelmän dynamiikka

text: Järjestelmän dynamiikka tai järjestelmädynamiikka kuvaa ajan suhteen riippuvaisen systeemin, kuten esimerkiksi jousi-massa-vaimentimen tai RLC-piirin käyttäytymistä. Dynaamisessa järjestelmässä tulosuureet, kuten jännite tai paine, eivät vaikuta lähtösuureisiin suoraviivaisesti, vaan järjestelmässä saattaa esiintyä värähtelyä ja viivettä sekä systeemin sisäisten osien että tulon ja lähdön välillä. Kun lineaarisessa järjestelmässä tulo- ja lähtösuureet kasvavat ja pienenevät samaan tahtiin, dynaamisessa järjestelmässä lähtösuureen muutosnopeus ja -suunta voivat vaihdella eri nopeudella kuin tulosuure. Järjestelmän dynamiikkaa havainnollistetaan usein mm. Bode-diagrammeilla ja askelvastekuvaajilla.


title: Järjestelmän dynamiikka

text: Järjestelmän dynamiikkaa kuvataan yleisesti lineaaristen differentiaaliyhtälöryhmien avulla.


title: Järjestelmän dynamiikka

text:
Järjestelmän kertaluku määräytyy järjestelmässä olevien energiavarastojen lukumäärän mukaan, mikä näkyy systeemin differentiaalinyhtälön kertaluvusta. Toisin sanoen systeemin kertaluku kertoo systeemin tilamuuttujien lukumäärän. Tilamuuttujana voi olla esimerkiksi virta, jännite, paikka tai nopeus. Yleisimmin systeemin dynamiikkaa kuvaamaan käytetään 1. ja 2. kertaluvun yhtälöitä. Kolmannen ja sitä suurempien kertalukujen yhtälöt ovat matemaattisesti vaikeasti käsiteltäviä, joten ne yleensä esitetään alempien kertalukujen lausekkeiden yhdistelminä.
Differentiaaliyhtälöiden yleinen muoto on:


title: Järjestelmän dynamiikka

text: missä x on tulomuuttuja ja y on lähtömuuttuja. Kertoimet a...a ovat vakioita. Järjestelmän dynaamisten ominaisuuksien kuvaus on lineaarinen, joten se voidaan kuvata siirtofunktiomuodossa Laplace-muunnoksen avulla.


title: Järjestelmän dynamiikka

text: Järjestelmän dynamiikkaa voidaan analysoida siirtofunktioiden avulla. Siirtofunktio voidaan muodostaan systeemin lähdön ja tulon suhteella ja ne voidaan laijitella kertalukujen perusteella.


title: Järjestelmän dynamiikka

text: 0. kertaluvun järjestelmässä ei ole yhtään energiavarastoa, joten systeemin lähdön muoto seuraa tulon muotoa. Järjestelmä voi sisältää vahvistusta, jolloin lähdön amplitudi kasvaa tai pienenee.


title: Järjestelmän dynamiikka

text: 0. kertaluvun yhtälö on muotoa


title: Järjestelmän dynamiikka

text: Siirtofunktio on tällöin muotoa


title: Järjestelmän dynamiikka

text: missä A on vahvistus.


title: Järjestelmän dynamiikka

text: Ideaalinen 0. kertaluvun järjestelmä ei olekaan dynaaminen, vaan staattinen järjestelmä, koska sen käyttäytymiseen vaikuttaa ainoastaan järjestelmän tulo.


title: Järjestelmän dynamiikka

text: Resistiivinen venymäliuska on tietyllä toiminta-alueella esimerkki nollannen kertaluvun järjestelmästä.


title: Järjestelmän dynamiikka

text: 1. kertaluvun järjestelmä eroaa staattisesta järjestelmästä, koska se kykenee varastoimaan energiaa. Nyt systeemiä ei voida kuvata suoraan tulon perusteella. 1. kertaluvun järjestelmä on yksinkertaisin mahdollinen dynaaminen järjestelmä.


title: Järjestelmän dynamiikka

text: 1. kertaluvun yhtälö on muotoa


title: Järjestelmän dynamiikka

text: Tälle yhtälölle saadaan seuraava siirtofunktio


title: Järjestelmän dynamiikka

text:
missä A on järjestelmän vahvistus ja τ aikavakio.
Esimerkkejä ensimmäisen kertaluvun järjestelmästä ovat mm. RC-piiri ja nestepohjainen lämpömittari.


title: Järjestelmän dynamiikka

text: 2. kertaluvun järjestelmässä energia varastoituu tai purkautuu kahden erillisen energiavaraston kautta. Jos energia vaihtelee näiden varastojen välillä, systeemi oskilloi eli värähtelee. Värähtelyn voimakkuus määräytyy systeemin vaimennusvakion suuruudesta. 2. Kertaluvun järjestelmä voidaan tehdä esimerkiksi liittämällä kaksi 1. kertaluvun järjestelmää yhteen.


title: Järjestelmän dynamiikka

text: Järjestelmän siirtofunktio on yleisessä muodossa


title: Järjestelmän dynamiikka

text: missä A on järjestelmän vahvistus, ω järjestelmän ominaiskulmataajuus ja ξ vaimennusvakio.


title: Järjestelmän dynamiikka

text: Amplitudin vaimeneminen riippuu vaimennusvakiosta


title: Järjestelmän dynamiikka

text: missä A on amplitudin arvo alussa.Esimerkkejä toisen kertaluvun järjestelmästä ovat mm. RLC-piiri sekä vaimennettu harmoninen värähtelijä.


title: Järjestelmän dynamiikka

text: Järjestelmän dynaamisia ominaisuuksia kuvataan tunnuslukujen avulla, joista olennaisimpia ovat:


title: Järjestelmän dynamiikka

text:
Aikavakiolla (τ) tarkoitetaan ajanhetkeä, jolloin signaali on saavuttanut 1-e≈63,2% loppuarvostaan. Mitä suurempi järjestelmän aikavakio on, sitä suurempi aika kuluu suhteellisesti tietyn suuruisen
muutoksen aikaansaamiseen. Järjestelmä vaimentaa tällöin tulosuureen nopeita muutoksia enemmän ja on dynaamisesti hidas.


title: Järjestelmän dynamiikka

text: Vahvistuskerroin (A) ilmaisee systeemin vahvistuksen tai vaimennuksen systeemin saavuttaessa staattisen tilan.


title: Järjestelmän dynamiikka

text: Aika, jonka kuluessa lähtösuureen arvo kasvaa 10%:n tasolta 90%:n tasolle. Arvoja voidaan tutkia myös muilta väleiltä.


title: Järjestelmän dynamiikka

text: Lähtösuureen suurin arvo, joka voi poiketa lopullisesta arvosta riippuen vaimennuksesta.


title: Järjestelmän dynamiikka

text: Lähtöarvon huippuarvon saavuttamiseen kulunut aika.


title: Järjestelmän dynamiikka

text: Aika, jonka kuluttua systeemin lähtö asettuu X%:iin sisään lopullisesta arvostaan ( yleensä käytetään kahden tai viiden prosentin asettumisaikaa ).


title: Järjestelmän dynamiikka

text: Järjestelmän ominaiskulmataajuus (ω) kertoo systeemin värähtelynopeuden.


title: Järjestelmän dynamiikka

text: Vaimennusvakio (ξ) kuvaa järjestelmän värähtelyn vaimenemista.


title: Eeva Koivusalo

text: Eeva Koivusalo on suomalainen muusikko. Hän on toiminut basistina, sovittajana, tuottajana ja säveltäjänä. Julkisuuteen Koivusalo tuli 1980-luvun alussa 17-vuotiaana Se-yhtyeen basistina. Tämän jälkeen hän on soittanut muun muassa Liisa Akimofin, Niko Ahvosen, Maritta Kuulan ja Jukka Pojan yhtyeissä. Koivusalo on myös säveltänyt elokuvamusiikkia.


title: Arlberg-Kandahar-kilpailut

text: Arlberg-Kandaha-kilpailut (AK) on perinteikkäinen ja vanhin vuosittain järjestettävä alppihiihtokilpailu. Ensimmäiset kilpailut käytiin vuonna 1928 Sankt Anton am Arlbergissä. Muita tunnettuja kilpailupaikkoja ovat Mürren, Chamonix, Sestriere ja Garmisch-Partenkirchen.


title: Arlberg-Kandahar-kilpailut

text: Kilpailu on saanut nimensä sen alkuperäisiltä järjestäjiltä, Itävaltalaiselta Ski Club Arlbergiltä ja brittiläiselta Kandahar Ski Clubilta, joka sijaitsi Sveitsin Mürrenissä. Näistä jälkimmäinen on nimetty englantilaisen komentaja Frederick Robertsin mukaan. Hän sai Afganistanista palattuaan tittelin "Earl of Kandahar" (Kandaharin jaarli). Hän lahjoitti voittopokaalin kaikkien aikojen ensimmäiseen syöksylaskukilpailuun Sveitsin Crans-Montanassa vuonna 1911.


title: Arlberg-Kandahar-kilpailut

text: Kandahar Ski Clubin perustajajäsen, hiihtopioneeri Arnold Lunn tutustui vuonna 1927 Ski Club Arlbergin Hannes Schneideriin. Yhdessä he järjestivät samana vuonna St. Anton am Arlbergissä alppihiihtokilpailun. Kilpailumuotona ollut pujottelu oli siihen asti ollut Arlbergissä tuntematon. Tapahtuma oli menestyksekäs, joten 3. ja 4. maaliskuuta 1928 kilpailtiin Arlberg-Kandahar ensimmäisen kerran. Kilpailupaikkana oli Galzig Arlbergissä, lähellä St. Antonia. Kisoissa kilpailtu syöksylaskun ja pujottelun yhdistelmä oli kaikkien aikojen ensimmäinen alppiyhdistetty. Kisassa oli 45 laskijaa Itävallasta, Sveitsistä, Englannista ja Yhdysvalloista. Jo kaksi vuotta myöhemmin kilpailun perustajat saivat merkittävän saavutuksen: Kansainvälinen hiihtoliitto tunnusti alppihiihdon vuonna 1930 ja otti syöksylaskun, pujottelun ja alppiyhdistetyn sääntöihinsä.


title: Arlberg-Kandahar-kilpailut

text: Arlberg-Kandahar kilpailtiin St. Antonissa myös 1929 ja 1930. Vuodesta 1931 toiseen maailmansotaan asti Mürren ja Arlberg vuorottelivat kilpailupaikkoina. Vuonna 1948 Ranskan Chamonix’sta tuli kolmas järjestäjä, vuonna 1951 seurasi Italian Sestriere ja vuonna 1954 Saksan Garmisch-Partenkirchen. Arlberg-Kandahar oli alppihiihdon maailmancupin aloittamiseen saakka maineikkain alppihiihtokilpailu olympialaisten ja MM-kilpailuiden jälkeen.


title: Arlberg-Kandahar-kilpailut

text: Arlberg-Kandahar kilpaillaan edelleen maailmancupissa, mutta viimeisimpinä vuosikymmeninä se on menettänyt merkitystään. Mürren ei ole isännöinyt kilpailua enää 1970-luvun jälkeen. Nimi "Kandahar" näkyy kuitenkin vielä esimerkiksi rinteiden nimissä, kuten Kandahar Chamonix’ssa, Kandahar-Abfahrt Garmisch tai Kandahar Banchetta Sestrieressä. St. Antonin syöksyrinteeseen tehtiin muutoksia vuoden 2001 alppihiihdon MM-kilpailuja varten, ja se on kantanut siitä lähtien Karl Schranzin nimeä.


title: Arlberg-Kandahar-kilpailut

text: Alppihiihtäjä, joka saavuttaa viisi palkintosijaa viitenä eri vuonna AK-kilpailuissa, tai saavuttaa neljänä eri vuonna neljä palkintosijaa, joista ainakin yksi on voitto, saa palkinnoksi timanttisen Kandahar-neulan. Palkinnon ovat saaneet Walter Prager, Otto Furrer, Audrey Sale-Barker, James Couttet, Marysette Agnel, Andreas Molterer, Karl Schranz kaksi kertaa, Traudl Hecher, François Bonlieu, Christl Haas, Jean-Claude Killy, Guy Périllat, Gerhard Nenning, Gustavo Thöni, Annemarie Moser-Pröll, Ingemar Stenmark, Phil Mahre, Herbert Plank, Peter Lüscher, Franz Klammer ja Andreas Wenzel.


title: KNM Harald Haarfagre (1897)

text: KNM Harald Haarfagre oli Norjan laivaston toisessa maailmansodassa palvellut Tordenskjold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940.


title: KNM Harald Haarfagre (1897)

text: Alus tilattiin 1896 Armstrongin Low Walkerin telakalta Elswickistä. Suunnittelijana oli Phillip Watts. Sen köli laskettiin 18. maaliskuuta 1896 telakkanumerolla 648 ja alus laskettiin vesille 4. tammikuuta 1897. Aluksen viimeiset telakan koeajot päättyivät ja se luovutettiin tilaajalle 10. kesäkuuta 1898.


title: KNM Harald Haarfagre (1897)

text: "Harald Haarfagre" todettiin sotaan kelpaamattomaksi 1930-luvun puolivälissä. Saksan hyökättyä Norjaan huhtikuussa 1940 alus jäi saksalaisille.


title: KNM Harald Haarfagre (1897)

text: Saksan laivasto muutti aluksen ilmatorjuntatehtäviin aseistettuna kuudella 105, kahdella 40 ja neljällätoista 20 millimetrin ilmatorjuntatykillä ja nimesi sen "Thetikseksi".


title: KNM Harald Haarfagre (1897)

text: Alus palautettiin Saksan antauduttua ja Euroopan sotatoimien päätyttyä Norjan laivastolle, joka sijoitti sen majoituskäyttöön sekä kuljettamaan saksalaisia sotavankeja. Alus myytiin romutettavaksi 1948.


title: Ljah’avitšy

text: Ljah’avitšy () eli Ljahovitši () on pientalovaltainen pikkukaupunki ja hallintopiirin keskus Valko-Venäjän Brestin alueen pohjoisosissa. Kaupungin mukaan nimetyn Ljah’avitšskin piirin naapureina ovat Baranavitšy luoteessa, Njasviž koillisessa, Kletsk idässä, Hantsavitšy etelässä ja Ivatsevitšy lounaassa. Lokakuun 2009 väestönlaskun mukaan koko hallintopiirissä asui 30 498 henkeä, mikä sisältää Ljah’avitšyn kaupunkiväestön (10 997).


title: Ljah’avitšy

text: Kaupungin linja-autoasema sijaitsee keskustan länsiosissa ja rautatieasema noin 2,5 km keskustasta lounaaseen. Liikenteellisesti merkittävä on kantatie P4, joka luo maantieyhteyden Baranavitšyyn (20 km päässä). Tämän kaupungin itäosien kautta päästään kantateille P2 ja P5 sekä moottoritielle M1. Ljah’avitšystä etelään mentäessä kantatie P4 liittyy 11 kilometrin päässä poikittaiseen P43 kantatiehen.


title: (202421) 2005 UQ513

text: (202421) 2005 UQ on cubewano, jonka absoluuttinen kirkkaus on 3,4. Tämä tarkoittaa, että se on yksi varteenotettavimmista kääpiöplaneettaehdokkaista. (202421) 2005 UQ:n pinnalla vaikuttaisi olevan jonkin verran vesijäätä. Tällä hetkellä (202421) 2005 UQ on 48.7 AU:n päässä Auringosta. (202421) 2005 UQ:n apogeum tapahtunee vuonna 2124.


title: Washington Capitols

text: Washington Capitols oli vuosina 1946–1951 toiminut NBA-seura. Capitols pelasi parhaimmillaan sarjan loppuotteluissa.


title: Washington Capitols

text: Seura perustettiin vuonna 1946 BAA:n syntymisen myötä. Joukkueen omistajana toimi Mike Uline ja seura oli ainoita BAA-seuroja, jolla ei ollut yhteyttä jääkiekkoseuroihin. Capitolsin ensimmäiseksi päävalmentajaksi hankittiin Red Auerbach, joka keräsi joukkueen laivaston miehistä. Joukkue voitti kauden aikana 49 ottelua ja hävisi vain 11. Pudotuspeleissä seura eteni välieriin saakka. Kaudella 1948–1949 Capitols voitti jälleen divisioonansa mestaruuden ja eteni aina sarjan loppuotteluihin asti. Loppuottelusarjassa seura kohtasi Minneapolis Lakersin, mutta loukkaantumisista kärsinyt Capitols hävisi ottelusarjan voitoin 4–2. Kolmen kauden jälkeen Auerbach lähti seurasta. Seuran kahtena viimeisenä kautena joukkue hävisi enemmän pelejä kuin voitti. Kaudella 1950–1951 joukkueessa pelasi sarjan historian ensimmäinen afroamerikkalainen pelaaja, Earl Lloyd. Vuonna 1951 seura jättäytyi pois NBA:sta.


title: Ei paluuta

text: Ei paluuta () on neuvostoliittolaisen Andrei Tarkovskin vuonna 1962 ohjaama elokuva toisen maailmansodan eli neuvostoliittolaisittain Suuren isänmaallisen sodan ajan partisaanina toimineesta lapsisotilaasta Ivanista.


title: Ei paluuta

text: Elokuva oli tekijänsä esikoiselokuva. Se herätti maailmanlaajuista mielenkiintoa ja voitti nopeasti lukuisia palkintoja kuten Venetsian filmijuhlien Kultaisen leijonan (1962).


title: Ei paluuta

text: Elokuvan päähenkilön, alkuvaiheessa 12-vuotiaan Ivanin isä on kuollut sodassa. Ivan jää orvoksi, kun saksalaiset ampuvat hänen äitinsä ja sisarensa. Ivan liittyy partisaaneihin ja hankkii tiedustelijana tietoja muun muassa vierailemalla joen vastarannalla, vihollisen puolella. Elokuvassa kovimpiin kokemuksiin viitataan osaksi epäsuorasti. Esimerkiksi eturintaman upseerin todetessa, ettei sota ole poikasille, Ivan vastaa kysymällä, onko päällikkö käynyt Trostianetšissa.


title: Ei paluuta

text: Maantieteellisesti elokuva ja suomeksi tekstitetyllä DVD-videolla mukana oleva "Sodan lapset"-dokumentti viittaa moniin paikkoihin Neuvostoliitossa, nykyisen Valko-Venäjän, Ukrainan ja Venäjän alueella.


title: Eksemptio

text: Eksemptio (myös eksemtio, , pois ja "emptio," otto) liittyy yleensä oikeustieteeseen ja tarkoittaa poikkeusta ja vapautusta yleisestä säännöstä tai rasituksesta. Nimitys liittyy erityisesti katolisen kirkon kirkko-oikeuteen. Tällaisella poikkeussäännöllä hengellinen laitos tai virkamies (esimerkiksi luostari tai piispa) vapautetaan tavanomaisesta hengellisestä tuomiovallasta ja alistetaan ylemmän hengellisen viranomaisen tai paavin alaiseksi. Eksemptiota nautti esimerkiksi ranskalainen Clunyn luostari, kun se oli alistettuna paavin alaiseksi. Myöhemmin samassa asemassa ovat olleet munkkikunnat ja muut sääntökunnat.


title: Daniela Merighetti

text: Daniela Merighetti (s. 5. heinäkuuta 1981 Brescia) on italialainen alppihiihtäjä. Hän edustaa seuratasolla GS Fiamme Giallea.


title: Daniela Merighetti

text: Merighetti on kilpaillut maailmancupissa vuodesta 2000 lähtien. Hän on päässyt kolmen parhaan joukkoon kuudessa kilpailussa. Maaliskuussa 2003 hän sijoittui toiseksi Åren suurpujottelussa, tammikuussa 2012 hän voitti syöksylaskun Cortina d'Ampezzossa, helmikuussa 2012 hän oli kolmas Banskon supersuurpujottelussa ja tammikuussa 2013 hän oli toinen Sankt Antonin syöksylaskussa. Hän oli kolmas Cortina d'Ampezzon syöksylaskussa tammikuussa 2015 ja La Thuilen syöksylaskussa helmikuussa 2016.


title: Daniela Merighetti

text: Merighetti osallistui olympialaisiin ensimmäistä kertaa vuonna 2006. Tuolloin hän oli syöksylaskussa kolmaskymmenestoinen, mutta ei saanut tulosta pujottelussa eikä alppiyhdistetyssä. Hän oli seuraavan vuoden MM-kisoissa superalppiyhdistetyssä viidestoista ja syöksyssä seitsemästoista. Merighetti oli syöksylaskussa kuudestoista Val d'Isèren MM-kisoissa 2009. Hän osallistui Vancouverin olympialaisissa 2010 sekä supersuurpujotteluun, alppiyhdistettyyn että syöksylaskuun, mutta keskeytti joka lajissa. Garmisch-Partenkirchenin MM-kisoissa 2011 hän oli syöksylaskussa seitsemäs ja supersuurpujottelussa yhdeksäs. Schladmingin MM-kilpailuissa 2013 hän sijoittui supersuurpujottelussa seitsemänneksi. Sotšin olympialaisissa 2014 hän oli syöksylaskussa neljäs ja Vailin / Beaver Creekin MM-kilpailuissa 2015 kahdeksas.


title: Asuntotontti

text: Asuntotontti oli Suomen asutustoimintaan liittyvä tilamuoto. Asuntotontteja muodostettiin yleensä asutuskeskusten läheisyyteen. Tontin pinta-ala määräytyi sen suuruiseksi, että se soveltui asuinrakennukselle, mutta ei maatalouden harjoittamiseen. Tavallisesti asuntotontin ala oli yli 2 000 neliömetriä. Asuntotontin lähikäsitteitä ovat pinta-alaltaan suuremmat asuntotila, asuntoviljelystila ja viljelystila.


title: Last Episode

text: Last Episode (aiemmin Last Epitaph) oli saksalainen levy-yhtiö, joka julkaisi levyjä mm. Damnationille, Behemothille ja Hermhille.


title: Américo Tomás

text: Américo de Deus Rodrigues Tomás (19. marraskuuta 1894 – 18. syyskuuta 1987) oli portugalilainen amiraali ja poliitikko. Hän oli Portugalin presidentti vuosina 1958–1974.


title: Bobby Beausoleil

text: Robert Kenneth "Bobby" Beausoleil (s. 6. marraskuuta 1947 Santa Barbara, Kalifornia) on yhdysvaltalainen muusikko, säveltäjä ja näyttelijä. Hän tunnetaan myös läheisestä suhteestaan Charles Mansonin perheeseen sekä Gary Hinmanin murhasta 27. heinäkuuta 1969. Beausoleil tuomittiin elinkautiseen vankeuteen. Tammikuussa 2019 – 50 vuoden vankeuden jälkeen – Kalifornian ehdonalaislautakunta suositteli hänen vapauttamistaan.


title: Bobby Beausoleil

text: Beausoleil soitti 1960-luvulla muun muassa Arthur Leen Love-yhtyeessä ja kitaraa sekä sitaria Magick Powerhouse of Oz-yhtyeessä. Elokuvaohjaaja Kenneth Anger halusi Beausoleilin säveltävän musiikin Lucifer Rising -elokuvaansa. He kuitenkin riitautuivat ja Beausoleil varasti Angerin auton, elokuvakamerat ja 500 metriä jo kuvattua elokuvaa. Anger otti kuitenkin yhteyttä uudestaan Beausoleiliin vuonna 1976. Nyt tällä olikin runsaasti aikaa sävellystyöhön kärsiessään elinkautista.


title: Bobby Beausoleil

text: Beausoleil esiintyy myös Angerin 11-minuuttisessa lyhytelokuvassa Invocation of My Demon Brother roolittaen Luciferia muun muassa Angerin itsensä ja Anton LaVeyn kanssa vuonna 1969.


title: Bobby Beausoleil

text: Lucifer Rising elokuvan soundtrack sävellettiin ja äänitettiin vuosina 1976-1979 ja julkaistiin vinyylinä 1981 ja CD-formaatissa 2005


title: Portugalin pääministeri

text: Portugalin pääministeri () on Portugalin hallituksen johtaja, joka on tavallisesti suurimman parlamenttipuolueen puheenjohtaja. Hänet nimittää presidentti. Nykyinen pääministeri António Costa on ollut virassa marraskuusta 2015 lähtien.


title: Tarapacá

text:
Tarapacán alue on yksi Chilen viidestätoista hallinnollisesta alueesta. Sen virallinen järjestysnumero on I ja pääkaupunki Iquique. Vuoden 2017 väestönlaskennassa alueella oli 330 558 asukasta. Sen pinta-ala on 42 226 neliökilometriä.
Maipon laakso Tarapacan alueella on Chilen perinteisintä viininviljelyaluetta.


title: KNM Rjukan (1860)

text: KNM Rjukan oli Norjan laivaston Rjukan-luokan 2. luokan tykkivene, joka laskettiin vesille 1860.


title: KNM Rjukan (1860)

text: Alus muutettiin vuonna 1893 esikuntalaivaksi, jolloin sen aseistukseksi tuli kaksi 65 ja kaksi 37 millimetrin tykkiä. Alus poistettiin ensimmäisen maailmansodan päätyttyä palveluksesta ja se myytiin.


title: Georgetownin yliopisto

text: Georgetownin yliopisto on jesuiittojen ylläpitämä yksityinen yliopisto, jonka pääkampus sijaitsee Georgetownin historiallisessa kaupunginosassa Washingtonissa, Yhdysvalloissa. Vuonna 1789 perustettu yliopisto on maan vanhin katolinen yliopisto.


title: Georgetownin yliopisto

text: Vuonna 2016 "U.S. News & World Report" -lehden rankingissä Georgetownin yliopisto sijoitettiin 20. tilalle parhaiden yhdysvaltalaisyliopistojen joukossa.


title: KNM Sarpen (1860)

text: KNM Sarpen oli Norjan laivaston Rjukan-luokan 2. luokan tykkivene, joka laskettiin vesille 1860.


title: KNM Sarpen (1860)

text: Alus muutettiin 1893 esikuntalaivaksi, jolloin sen aseistukseksi tuli kaksi 65 ja kaksi 37 millimetrin tykkiä. Alus oli palveluksensa loppuajan sukellusveneiden pelastusaluksena. Alus poistettiin ensimmäisen maailmansodan päätyttyä palveluksesta ja se myytiin.


title: Antofagastan alue

text: Antofagastan alue on yksi Chilen viidestätoista hallinnollisesta alueesta. Sen virallinen järjestysnumero on II ja pääkaupunki on Antofagasta. Vuoden 2017 väestönlaskennassa alueella oli 607 534 asukasta. Sen pinta-ala on 126 049 neliökilometriä.


title: KNM Lougen (1863)

text: KNM Lougen oli Norjan laivaston vuonna 1863 vesillelaskettu puurunkoinen Glommen-luokan 2. luokan tykkivene.


title: KNM Lougen (1863)

text: Alus tilattiin Hortenin laivastontelakalta ja en köli laskettiin telakkanumerolla 47. Alus laskettiin vesille vuonna 1863.


title: KNM Glommen (1863)

text: KNM Glommen oli Norjan laivaston vuonna 1863 vesillelaskettu puurunkoinen Glommen-luokan 2. luokan tykkivene.


title: KNM Glommen (1863)

text: Alus tilattiin Hortenin laivastontelakalta ja sen köli laskettiin telakkanumerolla 48. Alus laskettiin vesille vuonna 1863.


title: Aleksandr Goldenveizer

text: Aleksandr Borisovitš Goldenveizer (; 10. maaliskuuta 1875 Kišinjov (nyk. Chișinău, Moldova), Bessarabian kuvernementti, Venäjän keisarikunta – 26. marraskuuta 1961 Moskova, Neuvostoliitto) oli venäläinen pianisti, säveltäjä ja opettaja.


title: Aleksandr Goldenveizer

text: Aleksandr Goldenveizer (Goldenweiser) syntyi Kišinjovissa asianajajaperheeseen ja opiskeli Moskovan konservatoriossa pianonsoittoa Aleksandr Zilotin ja Pavel Pabstin johdolla ja sävellystä Sergei Tanejevin, Mihail Ippolitov-Ivanovin ja Anton Arenskin johdolla. Vuodesta 1906 lähtien hän alkoi opettaa Moskovan konservatoriossa, ja hänen piano-oppilaitaan olivat muiden muassa Dmitri Baškirov, Lazar Berman, Samuil Feinberg, Grigori Ginzburg ja Tatjana Nikolajeva. Goldenveizer kuuluu venäläisen pianokoulukunnan perustajiin. Hän sävelsi orkesteri- ja pianomusiikkia, jousikvartettoja ja näyttämömusiikkia (kolme oopperaa).


title: Jyrki Mänttäri

text: Jyrki Mänttäri (s. 12. tammikuuta 1970 Sippola) on suomalainen näyttelijä.


title: Jyrki Mänttäri

text: Mänttäri valmistui ylioppilaaksi vuonna 1989 ja teatteritaiteen maisteriksi Tampereen yliopiston näyttelijätyön laitokselta vuonna 1997.


title: Jyrki Mänttäri

text: Mänttäri on näytellyt Tampereen Työväen Teatterissa vuodesta 1997 lähtien. Hän näytteli "Taivaan tulet" -televisiosarjassa Ari Pasasta ja on vieraillut muiden muassa televisiosarjoissa "Pidetään yhtä" ja "Elämän suola".


title: Natural History Museum at Tring

text: The Natural History Museum at Tring on Natural History Museumin alainen museo, joka sijaitsee Tringissä Hertfordshiressä Itä-Englannissa.


title: Natural History Museum at Tring

text: Museon perusti Sir Walter Rothschild rakennuttamalla erityisesti sitä varten museorakennuksen omistamalleen maalle vuonna 1889. Hän sijoitti museoon keräämänsä ja ostamansa täytetyt eläimet ja eläinten nahat. Museo avattiin yleisölle vuonna 1892. Museon kokoelmiin kuuluu myös joitakin nykyään sukupuuttoon kuolleita eläinlajeja, kuten kvagga, pussihukka ja siivetönruokki.


title: Natural History Museum at Tring

text: Rothschild lahjoitti museon rakennuksineen Yhdistyneelle kuningaskunnalle 1937. Museon nimi oli pitkään Walter Rothschild Zoological Museum, kunnes Natural History Museum muutti nimen sen nykyiseen muotoon.


title: K. R. Narayanan

text: Kocheril Raman Narayanan (27. lokakuuta 1920 – 9. marraskuuta 2005) oli intialainen poliitikko. Hän oli Intian kymmenes presidentti vuosina 1997–2002. Sitä ennen Narayanan toimi Intian varapresidenttinä 1992–1997. Hän oli ensimmäinen kastittomiin eli Dalit-ryhmään kuuluva poliitikko, joka pääsi presidentiksi Intiassa.


title: Rautela

text: Rautela on kylä ja postinumeroalue Somerolla. Kylä sijaitsee Hämeen Härkätien (yhdystie 2810) varrella, Rautelanjärven rannalla noin viisi kilometriä Somerolta Kosken suuntaan. Sen naapurikyliä ovat Pusula lännessä, Pappila idässä, Kimala ja Saarentaka etelässä ja Sylvänä pohjoisessa.


title: Rautela

text: Kylän väkiluku vuonna 2011 oli 114, mikä teki siitä Someron 47 varsinaisesta kylästä väkiluvultaan 22. suurimman. 2000-luvulla kylässä ei ole omia palveluita. 1950-luvulla kylässä on ollut kauppa.


title: Rautela

text: Paimionjoen yläjuoksun järvireitti kulkee kylän eteläpuolitse. Kokonaan kylän rantaosuudelle jää Rautelanjärvi. Idässä kylän alueelle jää osa Saarentaanjärvestä ja lännessä osa Pusulanjärvestä. Saarentaan- ja Rautelanjärvien välissä on ruopattu Rautelankoski, jonka luona Rautelanjärvessä on Kertunsalon saari. Kosken kohdalla on ollut luonnonkaunista harjumaastoa, jota kuitenkin 1970-luvulla alkanut soranotto on muuttanut. Pohjoisessa kylän alue ulottuu Paimionjoen pohjoisen sivujoen Jaatilanjoen varteen.


title: Rautela

text: Rautela on ollut 1790-luvulle asti samaa jakokuntaa viereisen Pusulan kylän kanssa, joka pienempänä kylänä todennäköisesti on Rautelan tytärkylä. Kylän vanha tontti on sijainnut Hämeen Härkätien varressa, missä edelleen tien kahden puolen ovat Suutelan ja Knaapin eli Iso-Tuomolan talot. Etäämmälle 1900-luvun alkupuolella toimitetussa uusjaossa siirrettyjä kylän kantataloja ovat Vanha-Heikkilä ja Vähä-Tuomola. Taloista Härkätien varressa sijaitsevat Knaapi ja Suutela muodostavat maisemallisesti ja historiallisesti arvokkaat kokonaisuudet, ja myös tien pohjoispuolella omilla tiluksillaan vajan kilometrin päässä sijaitseva Vähä-Tuomola on historiallisesti ja maisemallisesti merkittävä.


title: Atacaman alue

text:
Atacaman alue on yksi Chilen viidestätoista hallinnollisesta alueesta. Sen virallinen järjestysnumero on III ja pääkaupunki Copiapó. Vuoden 2017 väestönlaskennassa alueella oli 286 168 asukasta. Sen pinta-ala on 75 176 neliökilometriä.
Alue on saanut nimensä Atacaman aavikosta.


title: Coquimbo

text: Coquimbon alue on yksi Chilen viidestätoista hallinnollisesta alueesta. Sen virallinen järjestysnumero on IV ja pääkaupunki La Serena. Vuoden 2017 väestönlaskennassa alueella oli 757 586 asukasta. Sen pinta-ala on 40 580 neliökilometriä.


title: Valparaíson alue

text: Valparaíson alue on yksi Chilen viidestätoista hallinnollisesta alueesta. Sen virallinen järjestysnumero on V ja pääkaupunki Valparaíso. Vuoden 2017 väestönlaskennassa alueella oli 1 815 902 asukasta ja sen pinta-ala on 16 396 neliökilometriä.


title: Pusula (Somero)

text:
Pusula on kylä Somerolla Hämeen Härkätien (yhdystie 2810) varrella, Pusulanjärven rannalla noin viisi kilometriä Somerolta Kosken suuntaan. Sen naapurikyliä ovat Lahti lännessä, Rautela idässä, Kimala etelässä ja Sylvänä koillisessa. Kylän väkiluku vuonna 2011 oli 12, mikä teki siitä Someron 47 varsinaisesta kylästä väkiluvultaan toiseksi pienimmän..
__notoc__


title: Pusula (Somero)

text: Pusula on ollut 1790-luvulle asti samaa jakokuntaa viereisen Rautelan kylän kanssa, joka isompana kylänä todennäköisesti on jakokunnan kantakylä. Kylän kantaloja ovat olleet Isotalo ja Larkki, joista jälkimmäinen edelleen sijaitsee kylän vanhalla tontilla Hämeen Härkätien varressa, mutta valtion virkatalona vuoteen 1936 toiminut Isotalo on siirretty 1920-luvulla läheisen Pusumäen reunaan. Taloista Härkätien varressa sijaitseva Larkki on historiallisesti ja maisemallisesti merkittävä.


title: Chuquisaca

text: Chuquisaca on yksi Bolivian yhdeksästä departementistä. Se sijaitsee maan keskisessä eteläosassa rajautuen pohjoisessa Cochabamban departementtiin, idässä Santa Cruzin departementtiin, etelässä Tarijan departementtiin ja lännessä Potosín departementtiin. Chuquisaca on pinta-alaltaan Bolivian toiseksi pienin departementti (51 524 km) ja sen asukasluku oli 650 600 vuonna 2010. Departementin pääkaupunki on noin 284 000 asukkaan Sucre, joka on myös maan hallinnollinen pääkaupunki.


title: Chuquisaca

text: Andit kulkevat Chuquisacan poikki, joka sijaitsee myös osittain Amazonin sekä Río de la Platan valuma-alueilla. Chuquisacassa puhutaan enimmäkseen espanjaa sekä ketšuaa.


title: Maule

text: Maulen alue on yksi Chilen viidestätoista hallinnollisesta alueesta. Sen virallinen järjestysnumero on VII ja pääkaupunki Talca. Vuoden 2017 väestönlaskennassa alueella oli 1 044 950 asukasta ja sen pinta-ala on 30 296 neliökilometriä.


title: Araucanía

text: Araucanían alue on yksi Chilen viidestätoista hallinnollisesta alueesta. Sen virallinen järjestysnumero on IX ja pääkaupunki Temuco. Vuoden 2017 väestönlaskennassa alueella oli 957 224 asukasta ja sen pinta-ala on 31 842 neliökilometriä.


title: Kimala

text: Kimala on kylä Somerolla Paimionjoen vesistön eteläpuolella noin 10 kilometriä Somerolta Koskelle päin. Kylän väkiluku vuonna 2011 oli 63, mikä teki siitä Someron 47 varsinaisesta kylästä väkiluvultaan 34. suurimman. Kimalan naapurikyliä ovat Ryhtä lännessä, Lahti, Pusula ja Rautela pohjoisessa, Saarentaka idässä sekä Syvänoja ja Häntälä etelässä.


title: Kimala

text: Kimala kuuluu Pyölin postinumeroalueeseen ja kylästä käydään koulua Pitkäjärven koulussa. Kylällä 2000-luvulla toimivia yksityisiä yrityksiä ovat parturikampaamo ja hammaslääkäri. Vielä 1950-luvulla kylässä toimi myös kauppa..


title: Kimala

text: Kimalan kylä sijaitsee Paimionjoen yläjuoksun järvireittiin kuuluvan Pusulanjärven etelärannalla Paimionjoen ja Uskelanjoen välisellä vedenjakajalla. Maaperä on suurelta osin savea, jota paikoin puhkovat kalliosydämiset moreeniselänteet.


title: Kimala

text: Isossajaossa Kimala on ollut omana jakokuntanaan, mutta alun perin sen on päätelty olleen samaa jakokuntaa viereisten Ryhdän ja Kärilän ja vielä varhemmin keskiajalla myös vesistön pohjoispuolisten Pyölin ja Lahden kylien kanssa. Historialtaan Kimala on kartanokylä, johon rakennettiin säterikartano 1670-luvulla. 1700-luvulla nykyään Kimalan kartanona tunnettu kartano oli ajoittain jaettuna useampaan osaan. Lopullisesti kartano jaettiin kahtia vuonna 1826 osiin, jotka 1900-luvulla tunnettiin nimillä Kimala ja Kartano tai omistajasukujen mukaan Konsin ja Avellan. Vuosina 1868 ja 1869 liitettiin kylän ainoan kartanon ulkopuolisen talon Rekolan molemmat osatalot näihin. Osakartanoista Kartanon eli Avellanin päärakennus on muistitiedon mukaan 1840-luvulta ja muodostaa yhdessä entisen väentuparakennuksen kanssa maisemallisesti ja kulttuuri- ja rakennushistoriallisesti merkittävän kokonaisuuden. Kimalan eli Konsinin puiston ympäröimä päärakennus on perimätiedon mukaan 1730-luvulta ja on sekä maisemallisesti että kulttuuri- ja rakennushistoriallisesti erittäin merkittävä.


title: Kimala

text: Tunnettuihin kimalalaisiin kuuluu Kimalan kartanosta kotoisin ollut, ensimmäisenä Suomessa hammaslääketieteen tohtoriksi väitellyt ja Helsingin yliopistossa hammaslääketieteen opettajana toiminut, ansioistaan vuonna 1915 professorin arvonimen saanut Hjalmar Avellan.


title: Los Ríos

text: Los Ríosin alue on yksi Chilen viidestätoista hallinnollisesta alueesta. Sen virallinen järjestysnumero on XIV ja pääkaupunki Valdivia. Vuoden 2017 väestönlaskennassa alueella oli 384 837 asukasta. Sen pinta-ala on 18 430 neliökilometriä.


title: Jorge Sanjinés

text: Jorge Sanjinés Aramayo (s. 1936) on bolivialainen elokuvaohjaaja. Sanjinés on vakaumuksellinen vasemmistolainen, ja hänen elokuvansa on suunnattu köyhille ja työläisille, joita hän yrittää rohkaista taisteluun tasa-arvon ja vapauden puolesta. Hänen läpimurtoelokuvansa oli Yawar mallku, joka kertoo siitä miten Yhdysvaltojen toiminta vaikutti Bolivian intiaaneihin.


title: Elimäen suuralue

text: Elimäen suuralue on yksi Kouvolan kaupungin kuudesta suuralueesta. Elimäen suuralue käsittää kokonaan entisen Elimäen kunnan alueet. Elimäen suuralueella asukkaita on 7 900.


title: Elimäen suuralue

text: Elimäen suuralue jakautuu neljään kaupunginosaan, joista kaksi on haja-asutusalueita ja kaksi taajamia. Suurin kaupunginosa on Koria yli 4 000 asukkaalla, Korian taajaman väkiluku on 4 050 (31.12.2017). Elimäen kirkonkylällä asukkaita on noin 2 049.


title: Dragon Age II

text: Dragon Age II on BioWaren kehittämä ja Electronic Artsin maaliskuussa 2011 Windowsille julkaisema "Dragon Age" -sarjan roolipeli. Peli on "" -pelin seuraaja.


title: Dragon Age II

text: Peli on kerännyt enimmäkseen positiivisia arvosteluja, mutta se ei ole saanut yhtä hyviä arvosanoja kuin edeltäjänsä "Dragon Age: Origins". Arvosteluja kokoavalla Metacritic-sivulla "Dragon Age II":n keskiarvosana oli 9. maaliskuuta 84/100, kun taas "Dragon Age: Originsilla" keskiarvo oli 91/100. ,


title: The Thief and the Cobbler

text: The Thief and the Cobbler (suomeksi käännettynä "Varas ja suutari") on pitkä animaatioelokuva, jonka on ohjannut kanadalainen animaattori Richard Williams. Elokuva on tunnettu sen korkealaatuisesta animaatiosta ja sen yli 28 vuotta pitkästä luomistyöstä. Richard Williamsin sanojen mukaan elokuvasta piti tulla hänen mestariteoksensa, , mutta elokuvaa ei koskaan viimeistelty Williamsin haluamassa muodossa.


title: The Thief and the Cobbler

text: Monimutkaisen animaation teon, rahoituksen puutteen, tuotanto-ongelmien sekä tekijänoikeuksien vuoksi piirroselokuvan teko vei yli kaksi vuosikymmentä, jolloin Williams ehti myös olla mukana Kuka viritti ansan, Roger Rabbit? -elokuvan toisena ohjaajana. Roger Rabbitista hän voitti kaksi Oscaria, joka johti Warner Brosin kanssa sopimukseen elokuvan tuotannosta ja levityksestä. Warner Bros vetäytyi projektista kriittisten aikataulumyöhästymisien takia, ja samalla Williams menetti oikeutensa elokuvaan The Completion Bond Companylle. The Completion Bond Company irtisanoi Williamsin tuotannosta ja asetti hänen tilalleen Fred Calvertin, joka teki lukuisia muutoksia elokuvaan: Monia kohtauksia poistettiin, elokuvasta tehtiin musikaali ja mykälle Tack-suutarille annettiin vuorosanoja. Vuonna 1993 Fred Calvert viimeisteli nopeasti elokuvan julkaistavaksi ensin Etelä-Amerikkaan ja Australiaan nimellä The Princess and the Cobbler. Parin vuoden jälkeen, vuonna 1995, Miramax osti elokuvan ja teki siitä oman versionsa levitettäväksi Pohjois-Amerikkaan nimellä Arabian Knight. Julkaistut versiot eivät menestyneet lipuntuloissa, eikä elokuvan vastaanotto ole muuttanut tilannetta.


title: The Thief and the Cobbler

text: Elokuva on kuitenkin saanut vuosien jälkeen kulttimaineen monilta alan ammattilaisilta sekä faneilta sen tyylikkään ja taidokkaan käsinpiirretyn animaation ansiosta. Elokuvan ihailijoihin kuului myös Roy E. Disney, joka yritti tuloksetta entistää sitä alkuperäiseen muotoonsa. Elokuvasta on julkaistu internetissä "The Thief and the Cobbler: The Recobbled Cut" -versio, josta on leikattu puutteellisia kohtauksia julkaistuista versioista pois, samalla lisäten alkuperäistä materiaalia yhdistettynä lopulliseen versioon, jollaisena Richard Williams olisi sen viimeistellyt. Kyseinen faniprojekti oli saanut kannatusta animaation asiantuntijoilta sekä myös elokuvan tekijätiimiltä.


title: The Thief and the Cobbler

text: HUOM: tämä juonikaava on Richard Williamsin ohjaamasta, keskeneräisestä elokuvan versiosta.


title: The Thief and the Cobbler

text: Elokuva alkaa kohtauksella, jossa kertoja kuvaa kultaista kaupunkia, jonka keskellä korkeimman minareetin huipulla on kolme kultaista palloa. Profetian mukaan jos kolme kultaista palloa otetaan pois huipulta, kaupunki lankeaa tuhoon ja kuolemaan, mutta kaupunki voi säästyä ”yksinkertaisen sielun ja sen yksinkertaisten, pienten asioiden” avulla. Elokuvan alussa Tack-niminen köyhä suutari ja hyvin sisukas mutta epäonnistuvainen sekä nimetön varas kohtaavat toisensa, kun varas yrittää varastaa häneltä jotain taskusta. Kumpikin hahmoista on suuren osan ajan elokuvasta täysin puhumattomia. Samaan aikaan kaupunkiin saapuu riimittelevä suurvisiiri Zigzag paraatinsa kanssa. Tack ja varas juuttuvat toisiinsa ja pyörähtävät yhdessä kadulle, jolloin Tackin työesineet leviävät ympäriinsä. Zigzag astuu nastaan, varas pääsee pakoon sekä Tack pidätetään ja viedään palatsiin. Varas huomaa auki olevan linnanportin läpi kolme kultaista palloa ja aikoo varastaa ne, mutta ei pääse linnaan sisään. Palatsissa Zigzag tuo kuningas Nodille lahjan Mombasasta ja kuninkaan tytär Prinsessa Yum-Yum ja Tack huomaavat toisensa ensisilmäyksellä. Zigzag ehdottaa Tackia teloitettavaksi, mutta Yum-Yum ehdottaa päästämään hänet vapaaksi sekä korjaamaan hänelle kenkiä, vaikka hän vain rikkoo niitä pitääkseen suutarin töissä pitempään. Zigzag suostuu tähän siksi, koska hänellä on suuri rakkaudenhimo häntä kohtaan mutta joka kääntyy katkeruudeksi Yum-Yumin ja Tackin poistuttua valtaistuinsalilta. Samaan aikaan varas pääsee sisään linnaan viemäriverkoston kautta jonka jälkeen hän varastaa Yum-Yumin kengän, jota Tack oli korjaamassa. Tästä seuraa takaa-ajo läpi linnan, jonka käytävät muistuttavat optisia harhakuvia. Tack saa kengän takaisin, mutta kohtaa takaa-ajon lopuksi Zigzagin, joka huomaa kengän olevan korjattu ja panee tämän jälkeen hänet vankilaan. Tack huomaa pienen ikkunan kautta poolopelin, johon varas sekaantuu samalla.


title: The Thief and the Cobbler

text: Samaan aikaan kaukana vuorien takana kaikuu sotahuutoja, kun sotaisat yksisilmäiset sotilaat ja heidän johtajansa Mahtava Yksisilmä aikovat valloittaa kultaisen kaupungin, mutta yksi kultaisen kaupungin sotilaista on selviytynyt hengissä taistelusta pahasti loukkaantuneena ja lähti hevosen selässä varoittamaan kuningasta. Samana iltana Zigzag omassa piilopaikassaan kertoo nälkäiselleen korppikotkalleen Phidolle tavoitteistaan naida prinsessa Yum-Yumin ja hallita koko valtakuntaa. Seuraavana aamuna kuningas Nod näkee näyn kultaisen kaupungin kohtalosta ja kutsuu Zigzagin paikalle, joka oli vähällä syöttää Tackin hengiltä lemmikilleen. Zigzag ei usko kuninkaan näkemykseen, vaan tiesi kaupungin pysyvän turvassa niin kauan kuin kolme kultaista palloa pysyvät minareetin huipulla. Samaan aikaan varas lopulta löytää kultaiset pallot näkyviin ja yrittää varastaa ne käsiinsä lukuisia kertoja, mutta lopulta onnistuu pääsemään minareetin huipulle ja varastaa pallot. Tack pääsee vapaaksi vankilasta, mutta varas onnistuu hetken pidettyään menettämään pallot hallustaan, jotka joutuvat myöhemmin Zigzagin apulaisten käsiin. Pahasti loukkaantunut sotilas saapuu varoittamaan kuningasta viime hetkellä jonka jälkeen hän kuolee valtaistuinsaliin. Kuningas Nod huomaa pallojen kadonneen minareetilta ja varoittaa kansaansa valmistautuvan sotaan.


title: The Thief and the Cobbler

text: Samana iltana ZigZag saa pallot käsiinsä ja lähtee kiristämään kuningas Nodilta hänen tyttärensä kättä. Kuningas kieltäytyy ja Zigzag päättää lähteä yksisilmäisten luo. Kuningas Nod lähettää tyttärensä Yum-Yumin, hoitajan ja Tackin löytämään Hullun ja Pyhän Vanhan Noidan autiomaasta. He tapaavat hämärä-älyisiä maantierosvoja, joista tuli Yum-Yumin kuninkaallisia henkivartijoita. He saapuvat kädenmuotoiselle vuorelle, josta lopulta löysivät noidan. Noita kertoo Tackin kykenevän pelastamaan kultaisen kaupungin tämän nastansa avulla, mutta sanoo sen olevan ainoa asia, millä hän pystyy tekemään sen. Samaan aikaan Zigzag esittelee taitojaan sekä näyttää kultaiset pallot Mahtavalle Yksisilmälle. Hän heittää tämän kuitenkin alligaattoreille, mutta hyväksyy sopimuksen, kun Zigzag velho taidoillaan pääsee vapaaksi alligaattoreiden luolasta. Suuri sotakone alkoi lähestyä kultaista kaupunkia ja Tack, prinsessa Yum-Yum, hoitaja sekä maantierosvot ehtivät takaisin kultaisen kaupungin ja sotakoneen väliin. Tack päättää ottaa vaarin noidan puheista ja ampuu nastansa suoraan sotakonetta kohti, joka alkoi vahinkojen myötä suorittaa ketjurektiota. Sotakone ja yksisilmäisten armeija tuhoutuvat. Samoihin aikoihin varas yrittää saada käsiinsä kultaiset pallot tuhoutuvan sotakoneen huipulta, jossa hän lopulta onnistuu välttäen kuolettavia ansoja. Zigzag yrittää päästä karkuun, mutta putoaa samaan luolaan alligaattoreiden sekä Phildo-lemmikkinsä kanssa, ja koska hän ei pitänyt lupaustaan ruokkia niitä, hänet syötiin elävältä. Mahtava Yksisilmä saa surmansa palvelijattareltaan, joita hän käytti elävänä valtaistuimenaan. Tack saa pallot varkaalta, joka lopulta luovuttaa ja antaa heidän pitää kultaiset pallot. Rauhan palauttaminen ja ennustuksen täyttymisen myötä, Prinsessa Yum-Yum avioitui Tackin kanssa. Ennen suudelmaa, Tack puhuu ensimmäistä kertaa elokuvassa syvällä äänellä. Elokuva päättyy kun varas varastaa koko elokuvan filmin ja katoaa tiehensä.


title: Antti Weckström

text:
Antti Weckström (s. 22. helmikuuta 1982 Lappeenranta) on suomalainen jääkiekkopuolustaja, joka edustaa Suomi-sarjassa pelaavaa Imatran Ketterää, jonka kapteenina hän toimii. Weckström on pelannut aiemmin yhteensä 97 SM-liigaottelua kasvattajaseurassaan Saimaan Pallossa tehden kaksi syöttöpistettä. Jäähyminuutteja tuli 47.
Weckström edusti SaiPan junioreita kevääseen 1999 asti, jonka jälkeen hän pelasi vuodet 1999–2001 HIFK:n A-nuorissa. Hän oli kaudella 1999–2000 tehoilla 2+12=14 joukkueen tehokkain puolustaja Mikko Kurvisen kanssa. Weckström voitti keväällä 2001 A-nuorten hopeaa. Hän palasi kaudeksi 2001–2002 SaiPaan, jossa Weckström teki liigadebyyttinsä ja pelasi kahdeksan runkosarjaottelua tehden yhden syöttöpisteen. Suurimman osan kaudestaan hän pelasi kuitenkin SaiPan A-nuorissa. Weckström oli tehoilla 6+27=33 koko A-nuorten SM-liigan puolustajien syöttöpörssin voittaja sekä pistepörssin toinen KalPan Matti Tiihosen jälkeen. Hän voitti keväällä 2002 A-nuorten mestaruuden.


title: Antti Weckström

text: Huhtikuussa 2002 Weckström teki vuoden mittaisen liigasopimuksen SaiPan kanssa. Hän pelasi tulokaskautensa SM-liigassa ja teki 50 runkosarjaottelussa yhden syöttöpisteen. Weckström pelasi myös vielä kymmenen ottelua A-nuorissa tehden niissä kuitenkin pelipaikkaan nähden kovat tehot 4+11=15. Kaudella 2003–2004 hän pelasi 39 SM-liigaottelua ilman tehopisteitä, kunnes Weckström siirtyi tammikuussa 2004 loppukaudeksi Mestis-joukkue KooKoohon. Siellä hän teki 14 runkosarjaottelussa tehot 1+4=5.


title: Antti Weckström

text:
Kausi 2004–2005 oli Weckströmille välivuosi. Kaudella 2005–2006 hän pelasi Suomi-sarjaa Rovaniemen Kiekossa ja kauden 2006–2007 kestäneen välivuoden jälkeen Weckström on pelannut vuodesta 2007 samaa sarjaa Imatran Ketterässä. Kaudella 2009–2010 hänestä tuli joukkueen varakapteeni. Weckström voitti Ketterässä Suomi-sarjan mestaruuden vuonna 2009, mutta joukkue ei kuitenkaan noussut Mestis-karsintojen jälkeen sarjatasoa ylemmäs.
Weckström on toisen polven liigapuolustaja. Hänen isänsä Kari Weckström edusti omalla SM-liigaurallaan myös SaiPaa ja toimi kaudella 1983–1984 joukkueen kapteenina. Kari on toiminut pelaajauransa jälkeen vuosia SaiPan juniorivalmentajana ja vuodet 2007–2010 hän valmensi Ketterää, jossa Antti Weckström pelasi isänsä alaisuudessa. Nykyään Kari "Keni" Weckström valmentaa SaiPan D-98-junioreita.


title: Bahtijaarit

text: Bahtijaarit ovat Iranin lounaisosassa asuva persiaa ja lounaisiranilaisia murteita puhuva etninen ryhmä. Osa heistä puhuu kaškaimurretta muistuttavaa turkkilaista kieltä. Uskonnoltaan bahtijaarit ovat šiialaisia.


title: Bahtijaarit

text: Bahtijaareja arvioidaan olevan noin 800 000 henkeä. Heidän tärkein asuinalueensa on Luristanin historiallinen maakunta. Osa bahtijaareista asuu Teheranin ja Qomin seuduilla sekä Khorasanin historiallisessa maakunnassa.


title: Bahtijaarit

text: Lähimpiä sukukansoja ovat lurit ja kurdit. Bahtijaarien heimoliiton oletetaan syntyneen 1100–1200-luvuilla. He liittyivät Iranin valtakuntaan lopullisesti 1700-luvulla. Myöhemmin bahtijaareilla on ollut huomattava vaikutus maan poliittiseen elämään.


title: Bahtijaarit

text: Perinteinen elinkeino on paimentolaisuuteen perustuva karjanhoito. Nykyään paimentolaisia on noin kolmasosa kansasta. Loput viljelevät maata tai asuvat kaupungeissa. Monet työskentelevät Iranin öljyteollisuuden palveluksessa.


title: Wilfred Benitez

text: Wilfred Benitez (s. 12. syyskuuta 1958) oli puertoricolainen nyrkkeilijä, joka nousi uransa aikana kolmen painoluokan maailmanmestariksi. Hän voitti ensimmäisen mestaruutensa välisarjassa tiukasti jaetuin pistein Carlos Palominolta 14. tammikuuta 1979 ja puolusti sitä voitokkaasti kerran Harold Westonia vastaan 25. maaliskuuta. Vielä saman vuoden loppupuolella 30. marraskuuta hän kohtasi Sugar Ray Leonardin mestaruusottelussa, joka oli ensimmäinen raskaansarjan ulkopuolella käyty titteliottelu, jonka kamppailijoille maksettiin yli miljoonan dollarin ottelupalkkio. Benitez menetti mestaruutensa teknisellä tyrmäyksellä viimeisessä, eli 15. erässä.


title: Wilfred Benitez

text: Benitez kävi urallaan 62 ottelua, joista voitti 53 (31 tyrmäyksellä) ja hävisi 8. Yksi ottelu päättyi tasapistein.


title: Henry Watson Fowler

text: Henry Watson Fowler (10. maaliskuuta 1858, Tonbridge – 26. joulukuuta 1933) oli englantilainen rehtori, leksikologi. Hän kirjoitti brittienglannin tyylioppaan "A Dictionary of Modern English Usage" ja oli yksi "Concise Oxford English Dictionaryn" kirjoittajista. Sanomalehti "The Times" kuvaili häntä sanasto-opin neroksi.


title: Henry Watson Fowler

text: Fowlerin vanhemmat olivat kotoisin Devonista. Isä Robert Fowler oli pastori ja äiti Caroline, omaa sukua Watson. Robert Fowler oli valmistunut Cambridgen yliopistosta. Henryn syntymän aikaan hän opetti matematiikkaa Tonbridgessä, mutta perhe muutti pian Tunbridge Wellsiin. Henry oli seitsemästä lapsesta vanhin ja isän kuolema vuonna 1879 jätti hänet vastuuseen nuoremmista veljistään ja sisaristaan.


title: Lurit (kansa)

text: Lurit ovat Iranin länsiosassa asuva lounaisiranilaisia murteita puhuva kansa. Heidän kotiseutunaan pidetään Luristanin historiallista maakuntaa, mutta lureja asuu myös Fārsissa ja muualla Iranissa. Yhteensä heitä arvioidaan olevan noin kaksi miljoonaa henkeä. Pieni noin 10 000 hengen ryhmä asuu Irakissa. Uskonnoltaan lurit ovat šiialaisia.


title: Lurit (kansa)

text: Lurit ovat Länsi-Iranin muinaisen kantaväestön jälkeläisiä. Heidän läheisin sukukansansa ovat bahtijaarit. Keskiajalla Luristan oli itsenäinen atabekien suvun hallitsema valtio. Se liitettiin Iraniin lopullisesti 1700-luvulla.


title: Lurit (kansa)

text: Perinteisiä elinkeinoja ovat paimentolaisuuteen perustuva karjanhoito ja maanviljely. Nykyään suurin osa kansasta asuu kaupungeissa ja kylissä. Entinen heimojärjestelmä on väistymässä kaupungistumisen myötä.


title: Markku Talsi

text: Markku Talsi (s. 20. helmikuuta 1940 Suonenjoki) on entinen suomalainen jalkapalloilija.


title: Markku Talsi

text: Maalivahtina pelannut Talsi edusti urallaan Lahden Pallo-Miehiä 1958 ja Lahden Reipasta 1960–1963 ja 1965. Hän voitti Reippaassa Suomen mestaruuden 1963. Kaikkiaan Talsi pelasi neljän kauden aikana 86 mestaruussarjan ottelua. Talsi edusti Suomen maajoukkuetta yhdessä maaottelussa vuonna 1962.


title: Turkka Tamminen

text: Turkka Tamminen (s. 2. tammikuuta 1931) on entinen suomalainen jalkapalloilija.


title: Turkka Tamminen

text: Välihyökkääjänä pelannut Tamminen edusti urallaan Turun Tovereita 1948–1955 ja 1958–1961 sekä Turun Pyrkivää 1956–1957 ja 1965–1966. Kaikkiaan hän pelasi kuuden kauden aikana 87 mestaruussarjan ottelua, joissa hän teki 19 maalia. Suomensarjassa Tamminen teki 41 maalia.


title: Turkka Tamminen

text: Tamminen pelasi Suomen maajoukkueessa vuosina 1953–1958 kolme maaottelua.


title: Juhani Tapola

text: Juhani Tapola (s. 1. huhtikuuta 1948 Kotka) on entinen suomalainen jalkapalloilija.


title: Juhani Tapola

text: Hyökkääjänä pelannut Tapola edusti koko uransa ajan Valkeakosken Hakaa 1967–1975. Hän voitti seurassa Suomen Cupin 1969. Kaikkiaan Tapola pelasi kahdeksan kauden aikana 128 mestaruussarjan ottelua, joissa hän teki 28 maalia.


title: Juhani Tapola

text: Tapola pelasi Suomen maajoukkueessa vuonna 1972 kaksi maaottelua, joissa hän teki yhden maalin.


title: Toni Tervonen

text: Toni Tervonen (s. 14. maaliskuuta 1977 Helsinki) on entinen suomalainen jalkapalloilija. Hän oli pelipaikaltaan keskuspuolustaja.


title: Toni Tervonen

text: Tervonen edusti urallaan Kuopion Palloseuraa 1994–1997, Finnairin Palloilijoita 1997–1998, norjalaista FK Haugesundia 1999, Kotkan Työväen Palloilijoita 2000 ja FC Jokereita 2001–2002. Kaikkiaan Tervonen pelasi viiden kauden aikana 75 Veikkausliigan ottelua, joissa hän teki kaksi maalia. Ykkösessä hän pelasi 58 ottelua ja teki seitsemän maalia.


title: Toni Tervonen

text: Tervonen pelasi maajoukkueessa vuosina 1996–1999 neljä maaottelua, joissa hän teki yhden maalin.


title: Carl A. Wirtanen

text: Carl Alvar Wirtanen (11. marraskuuta 1910 Kenosha, Wisconsin – 7. huhtikuuta 1990 Santa Cruz, Kalifornia) oli yhdysvaltalainen tähtitieteilijä jolla oli suomalaiset sukujuuret. Hän löysi Apollo-asteroidin nimeltä 1950 DA 22. helmikuuta 1950. Se löydettiin vuonna 4. tammikuuta 2001 uudelleen ja julkaistiin uutena löytönä . Myöhemmin se tunnistettiin 1950 DA:ksi. Hänen mukaansa on nimetty lyhytjaksoinen komeetta 46P/Wirtanen, joka oli alun perin Rosetta-luotaimen kohde.


title: Carl A. Wirtanen

text: Nuorena Wirtanen kävi koulua paikallisissa julkisissa kouluissa. Wirtasen viulunsoitonopettaja vei hänet paikalliseen observatorioon katsomaan tähtiä hänen ollessaan kaksitoista vuotias. Hän kiinnostui aiheesta ja opiskeli lisää tähtitiedettä sekä rakensi itselleen peilikaukoputken jonka avulla hän tutki tähtiä.


title: Carl A. Wirtanen

text: Hän meni myöhemmin opiskelemaan Virginian yliopistoon jossa luki tähtitiedettä, matematiikkaa ja fysiikkaa. Hän suoritti siellä tieteellisen Bachelor-tutkinnon (BS) vuonna 1936 ja Master-tutkinnon (MA) vuonna 1939.


title: Carl A. Wirtanen

text: Opiskelunsa jäkeen hän meni Lick Observatorioon 1. lokakuuta 1941 obsevatorion avustavaksi tarkkailijaksi. Vuoden kuluttua hänet hänet värvättiin Kaliforniassa China Lakessä sijatsevaan laivaston Naval Ordnance Test Station -tukimuslaitokseen tekemään ballistisia tutkimuksia koska Yhdysvaltollat oli joutunut mukaan toiseen maailmasotaan. Hän palasi sodan jälkeen 1. lokakuuta 1946 takaisin Lick Observatorioon jossa jatkoi nyt vanhempana tarkkailijana ja tutkimusavustajana. Hän jatkoi siellä 32 vuoden ajan jonka aikan osallistui useisiin tähtitieteellisiin tutkimuksiin kunnes siirtyi eläkkeelle vuonna 1978.


title: Carl A. Wirtanen

text: Hän kuoli 7. huhtikuuta 1990 Santa Cruzissa, Kaliforniassa.


title: Born This Way (kappale)

text:
"Born This Way" on Lady Gagan kappale ja se julkaistiin artistin toisen studioalbumin "Born This Way" ensimmäisenä singlenä digitaalisesti 11. helmikuuta 2011. Lady Gaga on sanoittanut kappaleen ja Fernando Garibay ja DJ White Shadow ovat tuottaneet sen yhdessä Gagan kanssa. "Born This Way" on sijoittunut listaykköseksi 16:ssa ja kolmen parhaan joukkoon kuudessa maassa. Kappaleen musiikkivideo julkaistiin 28. helmikuuta. Singleä on myyty maailmanlaajuisesti 8,2 miljoonaa kappaletta.
"Born This Wayn" musiikkivideo kuvattiin 22.–24. tammikuuta 2011. Laulajan meikkitaiteilija Billy Brasfield, joka on työskennellyt Gagan kanssa kaikissa hänen musiikkivideoissaan, kuvaili videota "syvälliseksi, hyvin inspiroivaksi ja uskomattoman kauniiksi" ja "uskomattomimmaksi, mitä hän on koskaan nähnyt" ja sanoi itkeneensä nähdessään sen ensimmäisen kerran. Video kuvattiin New Yorkissa ja sen ohjasi Nick Knight. "Billboard"-lehden haastattelussa Gaga kuvaili videota sanoen: "Se... näyttää täysin erilaiselta, kuin mitä olen koskaan tehnyt. -- Ööö, se on kuin uuden rodun synty. Hyvin syvällinen."


title: Born This Way (kappale)

text: Musiikkivideo julkaistiin maanantaina 28. helmikuuta klo 11 Yhdysvaltain itärannikon aikaa (klo 18 Suomen aikaa). Yli 7 minuuttia kestävän, surrealistisen videon alussa laulaja istuu erikoisessa asussaan valtaistuimella, suuri kampaus päässään. Sitten hän synnyttää itsensä uudestaan ja aloittaa esipuheella, jossa hän kertoo, miten syntyi "uusi ihmisrotu, joka ei tunne ennakkoluuloja", miten samaan aikaan syntyi pahuus ja miten nämä kaksi kilpailevat keskenään. Esipuheen päätyttyä laulaja kävelee mustiin rintaliiveihin ja alushousuihin pukeutuneena pimeässä lattialla makaavien taustatanssijoiden keskelle ja alkaa laulaa. Kohtauksessa laulaja ja tanssijat tanssivat ja välissä vilahtaa videon alussa nähty, valtaistuimella istuva Gaga. Kertosäkeistön ensimmäisen laulamisen jälkeen tulee kohtaus, jossa on luurangoksi tatuoidut ja miesten pukuun pukeutuneet Gaga ja mies (Rick "Zombie boy" Genest). Videon lopussa tanssikohtauksen välissä vilahtaa alun valtaistuimella istuva Gaga sekä ihonväriseen kumiin pukeutunut Gaga, joka on päästään kiinni lasivitriinissä. Aivan lopussa tämä "uuden ihmisrodun" edustaja kävelee kaupungin kujalla, esittää tanssiliikkeitä mustana silhuettina valkoisten hanskojen kanssa. Hän näkee yksisarvisen ja nousee sen selkään.


title: Born This Way (kappale)

text: Vuoden 2011 MTV Video Music Awards -gaalassa Gaga voitti videolla parhaan kantaa ottavan videon palkinnon.


title: Born This Way (kappale)

text:
12. syyskuuta 2010 ottaessaan vastaan MTV Video Music Award -palkintoa parhaasta musiikkivideosta Lady Gaga julkisti kappaleen nimen ja lauloi sen kertosäkeen:
"I'm beautiful in my way, 'cause God makes no mistakes. I'm on the right track, baby, I was born this way."
9. helmikuuta 2011 Ellen DeGeneres esitti Justin Bieberin ja James Bluntin ohella "The Ellen DeGeneres Show"'ssa oman tulkintansa "Born This Waystä" improvisoiden musiikkia ja laulaen kertosäettä. Aiemmin, 27. tammikuuta Gaga myös vahvisti Ellenille puhelimitse, että hän esittää kappaleen hänen ohjelmassaan myöhemmin.


title: Born This Way (kappale)

text: Laulaja esitti kappaleen kokonaisuudessaan ensimmäistä kertaa vuoden 2011 Grammy Awards -gaalassa 13. helmikuuta. Gaga saapui tapahtumaan valtavassa, useiden mallien kantamassa munassa, josta hän kouriutui ulos esittäessään kappaleen lavalla. Kuoriutuminen munasta symbolisoi hänen "uudestisyntymistään". Esityksen aikana Gaga improvisoi lyhyesti Johann Sebastian Bachin kuuluisaa urkukappaletta "Toccata ja fuuga d-molli BWV 565".


title: Born This Way (kappale)

text: "Born This Way" sijoittui ensimmäisellä viikollaan Yhdysvaltain singlelistan kärkeen ollen näin ollen listan 19., ensimmäisellä viikollaan kärjen saavuttanut ja 1 000. listakärjen ylipäätään saavuttanut single, sillä singleä myytiin lehden saamien tietojen mukaan ensimmäisellä viikolla 448 000 kappaletta. Luku rikkoi Britney Spearsin kuukautta aiemmin tekemän, naisartistin ennätyksen ("Hold It Against Me" -singleä myytiin ensimmäisenä viikkona 411 000 kappaletta). Yhdysvaltain radiolistalla (Radio Songs) kappale debytoi kuudennella sijalla, sillä sitä kuunteli 78,5 miljoonaa ihmistä, mikä on debyyttisinglen ennätys joulukuusta 1998 lähtien kootulla listalla. Kappale nousi kuudennella viikollaan nousi listan kärkeen. Suurten myyntilukujensa johdosta "Born This Way" debytoi ykkössijalla myös Yhdysvaltain latauslistalla (Digital Songs). Kappale sijoittui lisäksi ensimmäisellä viikollaan 14. sijalle Yhdysvaltain pop-listalla (Pop Songs), sillä sitä soitettiin "Billboard"-lehden tietojen (14.2.2011) mukaan Yhdysvaltain radioissa 4 602 kertaa ensimmäisten kolmen päivän aikana. Näin ollen "Born This Way" on listan historian toiseksi parhaiten debytoinut single Mariah Careyn "Dreamloverin" jälkeen, joka debytoi 12.:na vuonna 1993. Seitsemännellä viikollaan "Born This Way" nousi listan ykköseksi. Kappale sijoittui seitsemännellä viikollaan ykköseksi myös Yhdysvaltain yökerhojen soittolistalla (Dance/Club Play Songs). Singleä oli myyty Yhdysvalloissa lokakuun alkuun 2011 mennessä digitaalisesti ja CD:nä yhteensä yli 3 3 000 kopiota. Gaga debytoi singlellään ykkössijalla myös Kanadassa.


title: Born This Way (kappale)

text: "Born This Way" saavutti ensimmäisellä viikollaan ykkössijan Australian sekä Uuden-Seelannin singlelistalla, jossa siitä tuli "Poker Facen" jälkeen Lady Gagan toinen maan listakärjen saavuttanut single. Lisäksi se on parhaimmillaan sijoittunut toiseksi (Billboardin kokoamalla) Japanin singlelistalla (Japan Hot 100) ja Etelä-Koreassa sijalle 28, josta ne nousi myöhemmin ykköseksi. Euroopassa single on noussut listakärkeen Espanjassa, Alankomaissa, Irlannissa, Sveitsissä sekä Suomen singlelistalla. Ruotsissa ja Belgian Flanderissa kappale debytoi kakkosena ja Skotlannissa kolmosena, mutta nousi toisella listaviikollaan näissä maissa ykköseksi. Tanskassa kappale debytoi sijalla neljä ja nousi seuraavalla viikolla toiselle sijalle. "Born This Way" pääsi ensimmäisellä listaviikollaan lisäksi neljän parhaan joukkoon Ranskassa (1.:ksi latauslistalla, 2.:ksi kokonaismyynnissä), Saksassa, jossa se nousi sittemmin ykköseksi, Belgian Valloniassa, Italiassa, Itävallassa, jossa se sijoittui myöhemmin ykköseksi, Norjassa ja Isossa-Britanniassa, jossa singleä myytiin 60 000 kappaletta 34 tunnin aikana. Unkarissa kappale debytoi sijalla 23 ja nousi neljännellä viikollaan ykköseksi, Tšekissä sijalla 43, josta se nousi parhaimmillaan sijalle 8, ja Slovakiassa sijalla 10, josta se nousi viidennellä viikolla ykköseksi.


title: Born This Way (kappale)

text: Marraskuuhun 2011 mennessä "Born This Way'tä" oli myyty digitaalisesti maailmanlaajuisesti musiikkiteollisuuden etujärjestö IFPI:n mukaan 8,2 miljoonaa kopiota.


title: For Your Entertainment

text: For Your Entertainment on Adam Lambertin ensimmäinen studioalbumi, joka julkaistiin 23. marraskuuta 2009. Albumilta on julkaistu kolme singleä: "For Your Entertainment", "Whataya Want from Me" ja "If I Had You".


title: For Your Entertainment

text: Suomessa se ylsi virallisen albumilistan sijalle 5.


title: Phillips (täsmennyssivu)

text: Phillips voi tarkoittaa seuraavia:


title: Saksan keskuspankki

text: Saksan keskuspankki ("Deutsche Bundesbank", joskus lyhyesti "Buba") on Saksan liittotasavallan keskuspankki, jonka pääpaikka on Frankfurt am Mainissa. Se kuuluu Euroopan keskuspankkijärjestelmään. Keskuspankki on perustettu 26. heinäkuuta 1957.


title: Axel Weber

text: Axel Alfred Weber (8. maaliskuuta 1957 Kusel, Rheinland-Pfalz, Saksan liittotasavalta) on Saksan keskuspankin pääjohtaja 30. huhtikuuta 2011 asti. Hän astui tehtävään 30. huhtikuuta 2004, ja hänen kautensa olisi kestänyt vuoteen 2012.


title: Axel Weber

text: Weberin sanotaan lähteneen pankista ovet paukkuen, sillä hän ei mielestään saanut riittävästi tukea liittokansleri Angela Merkeliltä. Virallisesti syyksi ilmoitetaan henkilökohtaiset syyt. Aiemmin häntä pidettiin vahvana ehdokkaana Euroopan keskuspankin EKP:n seuraavaksi johtajaksi. Hänen sanotaan siirtyvän Saksan suurimman yksityispankin Deutsche Bankin palvelukseen. Weber on kannattanut vahvaa euroa ja alhaista inflaatiota ja arvostellut EKP:n politiikkaa tukea vaikeuksiin joutuneita euromaita näiden velkakirjoja ostamalla.


title: Suruadressi

text: Suruadressi voi tarkoittaa:


Kamputsean kansallisen liiton kuninkaallinen hallitus (, GRUNK) oli Kambodžan maanpaossa toimiva varjohallitus, joka perustettiin 5. toukokuuta 1970. Sen perusti Kambodžan kansallinen yhtenäisyysrintama, johon kuului maanpaossa olevan kuningas Norodom Sihanoukin kannattajia sekä radikaaleja punakhmerejä. Sihanouk asettui valtionpäämieheksi ja nimitti tukijansa Penn Nouthin pääministeriksi. Khieu Samphanista tuli varapääministeri ja armeijan ylipäällikkö, vaikka sotajoukkojen komentamista hoiti käytännössä Pol Pot. Hu Nim ja Hou Yuon hoitivat muita ministerintehtäviä. GRUNK ilmoitti, että se ei ole varsinainen pakolaishallitus, koska Khieu Samphan joukkoineen toimi Kambodžassa. Sihanouk joukkoineen pysyi pääosin Kiinassa, mutta vieraili ajoittain Kambodžassa niillä alueilla, jotka olivat GRUNKin hallinnassa. Punaiset khmerit ottivat pian vallan GRUNKissa, ja vuoden 1973 loppuun mennessä kuningasmieliset oli puhdistettu pois johtotehtävistä.


title: Pradal serey

text: Pradal serey on perinteinen Kambodžassa harjoitettu nyrkkeilylaji, josta on todisteita jo 800-luvulta. Se on nykyäänkin suosittu urheilumuoto, ja siinä voittaja selviää joko tyrmäyksellä tai tuomariäänin. Khmerien perinteinen paini on kolmieräinen, ja ottelun voi voittaa selätyksellä. Perinteisiä kamppailuja järjestetään kambodžalaisena uutenavuotena ja muina perinteisinä juhlapäivinä.


title: Pradal serey

text: Punaisten khmerien valtakaudella Pradal serey unohdettiin lähes täysin, mutta vuodesta 1979 sen opetus on jälleen hitaasti lisääntynyt. Opetusta annettiin aluksi yksityiskouluissa, ja vuodesta 2003 alkaen hallitus on tukenut lajia osana kansallista kulttuuriperintöä.


title: Col du Sanetsch

text:
Col du Sanetsch (, aiemmin ) on alppisola Sveitsissä, Bernin Alpeilla, Valais'n kantonissa, Savièsen kunnassa. Solan korkeus on 2 252 metriä. Rhôneen laskeva Morgejoki saa alkunsa solan eteläpuolelta. Vastaavasti Saanen yksi alkujoki Sarine laskee pohjoiseen.
Sola on vanha kulkureitti Valais'n kantonista, Sionista seudulta, Bernin kantoniin, Saanen laaksoon, Gstaadin seudulle. Kinttupolku solaan on rakennettu 1800-luvulla.


title: Col du Sanetsch

text: Kraftwerk Sanetsch AG rakensi 1960-luvun alussa solan pohjoispuolelle voimalaitoksen ja patojärven (, ). Voimalaitoksen teho on 18 MW. Rakennustöiden yhteydessä solan yli etelästä rakennettiin tie. Solalle ja patojärvelle on postiautoyhteys Sionista kesäisin sekä viikonloppuisin syksyllä. Pohjoisesta padolle on köysirata, jolla on säännöllinen liikenne kesäkuulta lokakuulle.


title: Col du Sanetsch

text: Solan ensimmäinen majatalo () avattiin vuonna 1885. Col du Sanetsch on kesäisin suosittu retkeilykohde, jossa on hotelli. Myös patojärvellä on hotelli-ravintola.


title: Magnesiumhydroksidi

text: Magnesiumhydroksidi (Mg(OH)) on magnesium- ja hydroksidi-ionien muodostama epäorgaaninen ioniyhdiste. Luonnossa sitä tavataan mineraalina nimeltään brusiitti.


title: Magnesiumhydroksidi

text: Magnesiumhydroksidi on kiinteää valkoista ainetta. Yhdiste liukenee veteen vain vähäisessä määrin ja tämän vuoksi magnesiumhydroksidiliuokset ovat vain lievästi emäksisiä. Niukka liukoisuus veteen johtuu yhdisteen suuresta hilaenergiasta. Liukenemistapahtuma on endoterminen reaktio eli se sitoo energiaa.


title: Magnesiumhydroksidi

text: Muiden hydroksidien tavoin magnesiumhydroksidi reagoi ilman hiilidioksidin kanssa muodostaen magnesiumkarbonaattia.


title: Magnesiumhydroksidi

text: Magnesiumhydroksidia muodostuu, kun magnesiumoksidi reagoi veden kanssa. Yleensä sitä kuitenkin valmistetaan magnesiumsuolan ja emäksen, kuten natriumhydroksidin, välisellä reaktiolla, jossa niukkaliukoinen magnesiumhydroksidi saostuu. Näin sitä valmistetaan muuan muassa merivedestä ja magnesiummineraaleista.


title: Magnesiumhydroksidi

text: Lääketieteessä magnesiumhydroksidia käytetään vähentämään vatsan liikahappoisuutta. Tällöin sitä käytetään vesisuspensiona, jota nimitetään magnesiamaidoksi. Yhdistettä käytetään myös elintarvikkeissa happamuudensäätöaineena ja mineraalivesissä. Sen E-koodi on E 528. Yhdistettä käytetään pH:n säätöön myös teollisuudessa. Toiseksi suurin magnesiumhydroksidin käyttökohde on muiden magnesiumyhdisteiden valmistus. Siitä tuotetaan myös metallista magnesiumia, ja sitä käytetään muoveissa ja muissa polymeereissä paloa estävänä aineena.


title: Tammelan koulu

text: Tammelan koulu on alakoulu ensimmäisestä luokasta kuudenteen luokkaan Tammelan kaupunginosassa Tampereella. Koulussa on yli 600 oppilasta ja 40 opettajaa. Koulussa on perusluokkien lisäksi kuvataideluokkia sekä saksan kielisiä luokkia. Lisäksi painotuksena on uuden teknologian hyödyntäminen opetuksessa. Koulu on perustettu vuonna 1911. Koulurakennuksen peruskorjaus tehtiin vuosina 2004–2005.


title: Tammelan koulu

text: Tampereen kaupungin kasvaessa kasvoi tarve uudelle pysyvälle koulurakennukselle. Vuonna 1906 Tammelan kaupunginosan asukkaat tekivät aloitteen valtuustolle koulun perustamisesta. Koulun rakennusohjelmasta ja arkkitehti Georg Schreckin laatimista piirustuksista käytiin vilkasta keskustelua. Huomiota herätti myös rakennuksen vino sijainti tontilla. Arkkitehti puolusti ratkaisuaan sillä, että näin luokkahuoneisiin saatiin mahdollisimman paljon luonnonvaloa. Koulu vihittiin käyttöön 12. lokakuuta 1911 400 kutsuvieraan läsnä ollessa.


title: Tammelan koulu

text: Tammelan koulu täyttyi nopeasti opintielle tulevista lapsista ja nuorista. Vaikka oppivelvollisuutta ei vielä ollutkaan, tamperelaiset olivat tottuneet panemaan lapsensa kouluun. Sanomalehdissäkin asiasta muistutettiin, muun muassa Tammerfors Nyheter varoitti vanhempia ”houkuttelemasta lapsia liian aikaisella työhön menemisellä”. Kolme neljästä oppilaasta tuli työläiskodeista. Koulusta annettu sosiaalinen tuki oli monessa kodissa enemmän kuin tarpeen. Kansalaissodan alla Tammelan koulun oppilaista noin neljännes sai ilmaiset koulutarvikkeet, yksi kuudesta kengät tai palttoon. Köyhempien kotien lapsille Tampereen kansakoululaisten ravitsemusyhdistys tarjosi ruoka-apua, tavallisesti velliä Johanneksen koululla.


title: Tammelan koulu

text: Alkuvuosikymmeninä järjestys koulussa oli hyvä ja opettajat olivat auktoriteetteja. Heitä kunnioitettiin ja jopa pelättiin. Luokat olivat suuria, ja koulunkäynti vaativaa. Opettajat pitivät etenkin alkuvaiheessa kovaa kuria, jossa käytettiin apuna jopa fyysisiä menetelmiä. Luokalle jäi alkuvuosina seitsemän sadasta, ehtoja sai yksi kymmenestä. Todistuksen arvosanojen keskiarvo oli useammin alle kuin päälle seitsemän. Urheilu ja liikunta olivat mieluisia harrastuksia ja oppiaineita. Keväisin ja syksyisin pelattiin pesäpalloa, ja talvella lähdettiin hiihtämään Kauppiin. Innostuneet opettajat saattoivat viikonvaihteessakin viedä oppilaitaan retkille ja hiihtokilpailuihin. Tyttöjä ja poikia opetettiin omissa luokissaan. Samoin opettajainhuoneet olivat erillään, eivätkä naisopettajat ja miesopettajat yhteisiä opettajankokouksia lukuun ottamatta tavanneet paljonkaan toisiaan kouluaikana.


title: Tammelan koulu

text: Kansalaissota vaikutti myös Tammelan koulun toimintaan. Monien koulujen toiminta oli keskeytetty helmikuun alusta 1918 lähes vappuun saakka ja useissa oppiaineissa kurssit jäivät suorittamatta.


title: Tammelan koulu

text: Sotavuodet 1939–1945 merkitsivät koettelemuksia niin koko maalle kuin Tammelan koulun oppilaille ja opettajille. Lukuvuodet olivat poikkeuksellisen lyhyitä: koulu saatettiin aloittaa lokakuussa ja päättää toukokuun puolivälissä. Kaikesta oli puutetta. Syöpäläisiä esiintyi, ja Tammelan koulun oppilaista alipainoisia oli 14 %.


title: Tammelan koulu

text: Talvisodan jälkeen ja uudelleen välirauhan solmimisen jälkeen Tampereelle ja Tammelaan tuli karjalaisia evakoita ja myös siirto-opettajia. Oppilaiden sosiaalinen tausta säilyi aina sotien päättymiseen saakka lähes muuttumattomana: noin kaksi kolmesta tuli työläiskodeista, yksi kolmesta palveluammateista tai yrittäjäperheestä.


title: Tammelan koulu

text: Koulunkäynnin ja opetuksen vankka perinne jatkui pitkälle toisen maailmansodan jälkeenkin. Käytännössä ei kovinkaan paljon suuria muutoksia näkynyt, vaan opetus säilyi opettajakeskeisenä ja tietovaltaisena ja vaativana. Vielä lukuvuonna 1947–1948 luokalle jäi 3 % ja ehtoja sai 6 % oppilaista.


title: Tammelan koulu

text: Ajan ja yhteiskunnan muuttuminen näkyi kuitenkin koulussa tapojen vapautumisena. Esimerkiksi pukeutuminen muuttui. Kun vielä 1950-luvulla ei vapaa pukeutuminen olisi opettajalla tullut kysymykseen, alettiin sitä jo 1960-luvun kuluessa pitää luonnollisena. Muutos myös hämmensi, ja joistakuista se tuntui kuin ammatin aliarvioimiselta. Vuonna 1949 tyttö- ja poikapuoli yhdistyivät, ja opettajat siirtyivät yhteiseen opettajainhuoneeseen.


title: Tammelan koulu

text: Suuret sotien jälkeiset ikäluokat ja Kalevan kaupunginosan rakentaminen merkitsivät oppilasmäärän räjähdysmäistä kasvua. Uusia kouluja oli rakennettava, koska oppilasmäärä oli niin suuri. Tammelan koulu tarvitsi lisärakennuksen, jonka rakentamista koskeva kokous pidettiin Tammelassa 1952. Uusi lisärakennus mahdollisti uusien asianmukaisten luokkien käytön. Koululle rakennettiin suuri palloilu- ja voimistelusali, uusi ruokailutila, tiloja terveydenhuollolle sekä puu- ja metallitöille. Koulun kasvu kuitenkin jatkui ja oppilasmäärä lähenteli suurimmillaan 2 000 oppilasta. Tammelan koulu oli tuolloin maan toiseksi suurin koulu. Jotkut ikääntyneet opettajat pitivät aamuvuoron ja nuoret opettajat puolestaan kävivät päivävuoroa. Erikoinen ruuhka-ajan järjestely oli kolhoosiluokka, jolla ei ollut varsinaista omaa opettajaa. Tampereella oli myös kokeiltu H-luokkia, joille sijoitettiin hitaasti oppivia oppilaita. Tilanahtauden vuoksi näistä luokista kuitenkin luovuttiin.


title: Tammelan koulu

text: 1960-luvulla oppilasmäärät kääntyivät laskuun, mihin osaltaan vaikutti Pellervon koulun valmistuminen, ennen muuta kuitenkin vähenevä syntyvyys ja väestöpohjan ikääntyminen. Vapautuvissa tiloissa toimi Normaalikoulun ja kansalaiskoulun luokkia, 1970-luvun alussa kouluun alettiin sijoittaa myös tarkkailuluokkia. Opettajakokouksessa vuonna 1973 todettiin kansalaiskoulun oppilaiden käyttäytyvän mallikelpoisesti, sen sijaan tarkkailuluokkien oppilaat saivat aikaan häiriöitä, minkä vuoksi päätettiin luokkien välitunnit ja ruokailut pitää eri aikaan.


title: Tammelan koulu

text: Tammelan koulu on suuntautunut erityisesti kuvataiteisiin ja vieraskieliseen opetukseen. Tammelan koulussa on nykyään alakoululuokat 1–6, sekä eskari. Opetuskielet ovat suomi ja saksa. Opetussuunnitelma on koulun tärkein asiakirja, joka ohjaa kaikkea koulun toimintaa. Siitä löytyvät muun muassa oppiainekohtaiset sisällöt, tavoitteet ja arviointiin liittyvät asiat. Yleis- ja erityisopetuksen lisäksi Tammelan koulussa toimivat kuvataideluokat sekä saksankieliset luokat. Opetussuunnitelman mukaan koulu pyrkii tarjoamaan turvallisen opiskelu- ja kasvuympäristön sekä ohjaamaan oppijaa kohti elinikäisen oppimisen halua ja valmiuksia. Toiminta perustuu yhteisesti sovittuihin arvoihin ja pelisääntöihin.


title: Tammelan koulu

text: Saksankielisten luokkien opetuskielet ovat saksa ja suomi opetussuunnitelmassa määriteltyjen osuuksien mukaisesti. Opetuksessa noudatetaan Tammelan koulun opetussuunnitelman tavoitteita. Oppilaiden A1-kieli on saksa ensimmäiseltä luokalta alkaen ja A2-kieli englanti neljänneltä luokalta alkaen. Saksankielinen esiopetus järjestetään Tammelan koulun tiloissa. Päivähoito järjestetään Akonpuiston päiväkodissa.


title: Tammelan koulu

text: 1970-luvun lopulla kaupunkiin ryhdyttiin perustamaan kokeilumielessä kuvaamataitoluokkia, aluksi Peltolammin ja Tammelan kouluille. Myöhemmin toiminnan vakiintuessa luokat sijoitettiin yksinomaan Tammelaan. Kuvataidepainotukseen otetaan taiteellisesti lahjakkaita ja kuvataiteen opiskelusta kiinnostuneita oppilaita. Kuvataiteen opetussuunnitelmassa noudatetaan tuntijakoa, jossa kuvataidetuntien määrä on 3–4 tuntia viikossa vuosiluokkien 3–6 aikana. Kuvataidepainotusopetuksella pyritään lisäämään kuvallisen ilmaisun ja käden taidon kykyä ja harrastusta, tutustuttamaan oppilaat eri työtekniikoihin ja materiaaleihin, mediaan ja taidehistorian päälinjoihin, opettamaan ympäristön havainnointia sekä rohkaisemaan oppilaita itsenäiseen luovaan työhön.


title: Bonnie Bennett

text: Bonnie Bennett on fiktiivinen hahmo televisiosarjasta "Vampyyripäiväkirjat", jossa hän on Elenan paras ystävä sekä noita. Hänen esiäitinsä oli Emily, jonka esivanhemmat olivat alun perin Salemista, kaupungista joka on kuuluisa 1690-luvun noitavainoista.


title: Bonnie Bennett

text: Bonnie on karismaattinen, hyväluontoinen ja aivoin nuori nainen, jota kuvataan usein ikäistään aikuimaisemmaksi. Bonnie puolustaa mielipiteitään eikä pidä mielipiteitään vain itsellään. Sen vuoksi Bonnie saattaakin vaikuttaa ennakkoluuloiselta. Bonnie välittää ystävistään ja on heille hyvin lojaali, innokas auttamaan heidän ongelmissaan tai antamaan rehellisiä neuvoja. Isoäitinsä kuoleman jälkeen Bonnie on ottanut noituuden vakavammin ja ollut ankarampi vampyyreja, erityisesti Damonia, kohtaan.


title: Bonnie Bennett

text: Bonnien parhaita ystäviä ovat Elena Gilbert ja Caroline Forbes. Vaikka aluksi Bonnie vaikuttikin erittäin innostuneelta yliluonnollisista asioista ja noitaperimästään, hänelle on kehittynyt eräänlainen pelko kykyjensä käyttämiseen. Tämän vuoksi Bonnie onkin varovaisempi Mystic Fallsin yliluonnollisia aspekteja kohtaan. Bonnie oli erittäin läheinen isoäitinsä Sheilan kanssa, joka oli myös noita, mutta joka kuoli Elenaa, Stefania ja Damonia auttaessaan.


title: Bonnie Bennett

text: Bonnie syytti isoäitinsä kuolemasta Stefania ja Damonia ja lähtikin kaupungista hetkellisesti opiskellakseen noituutta rauhassa Emilyn päiväkirjoista. Palattuaan Bonnie oli etääntynyt Elenasta Stefanin ja Damonin vuoksi. Bonnie kuitenkin sopi riitansa Elenan kanssa huomatessaan tämän olevan surullinen. Elenan pyytäessä Bonnieta poistamaan loitsun Johnathan Gilbertin keksinnöstä, Bonnie suostui mutta vain teeskenteli poistavansa loitsun.


title: Bonnie Bennett

text: Bonnie tiesi Elenan saavan tietää asiasta ja ajatteli ettei tämä koskaan puhuisi tälle. Perustajien juhlan aikana Bonnie huomasi jotain olevan tekeillä ja keksinnön käynnistyessä vampyyreiksi paljastuneet kuljetettiin kellariin ja aiottiin polttaa. Bonnie kuitenkin auttoi Stefania ja Elenaa pelastamaan Damonin. Myöhemmin Bonnie kuitenkin varoitti Stefania: jos Damon edes kerran vuodattaisi viatonta verta, hän tappaisi tämän omin käsin.


title: Bonnie Bennett

text: Bonnie saapui sariaalaan huolissaan Carolinen tilasta. Vaikka Bonnie yhä kantoikin kaunaa Damonia kohtaan, hän suostui Damonin ehdottaessa antavansa vertaan Carolinelle. Seuraavana päivänä Carolinen tila olikin jo parantunut huomattavasti. Myöhemmin samana päivänä Katherine kuitenkin muutti Carolinen vampyyriksi. Stefan pyysi Bonnieta luomaan Lapis Lazuli sormuksen myös Carolinelle, jotta tämä pystyisi sopeutumaan vampyyrina olemiseen.


title: Bonnie Bennett

text: Toisen tuotantokauden aikana Bonnie alkoi seurustella Elenan pikkuveljen Jeremyn kanssa.


title: Robert P. Prys-Jones

text: Robert P. Prys-Jones on brittiläinen lintutieteilijä.


title: Robert P. Prys-Jones

text: Prys-Jones valmistui eläintieteen kandidaatiksi Nottinghamin yliopistosta 1970 ja väitteli filosofian tohtoriksi lintujen biologiasta Oxfordin yliopiston Linacre Collegesta 1977. Vuosina 1974–1978 hän toimi Royal Societyn tutkimusavustajana Seychellien Aldabran tutkimusasemalla. 1979–1980 Prys-Jones työskenteli tutkijana Queenslandin yliopiston eläintieteen laitoksella Australiassa. 1980–1982 hän oli tutkijana Stirlingin yliopiston biologian laitoksella Britanniassa, 1982–1987 lehtorina Kapkaupungin yliopiston eläintieteen laitoksen Percy Fitzpatrick Institute of African Ornithology -tutkimusinstituutissa, 1987–1992 The British Trust for Ornithologyn suistoyksikön (Estuaries Unit) johtajana Thetfordissa, ja vuodesta 1992 alkaen Natural History Museumin eläintieteen osaston lintukokoelmien hoitajana.


title: Robert P. Prys-Jones

text: Vuonna 2003 Prys-Jones tutki perusteellisesti Richard Meinertzhagenin lintukokoelman Natural History Museum at Tringissä yhdessä Pamela C. Rasmussenin kanssa. He havaitsivat Meinertzhagenin väärentäneen ja varastaneen osan kokoelmansa näytteistä.


title: Death Solution Productions

text: Death Solution Productions on puolalainen levy-yhtiö, joka keskittää toimintansa black -ja death metal -musiikkiin. Se on julkaissut mm. yhtyeiden MasseMord ja Hell-Born albumeita.


title: Siyəzənin piirikunta

text: Siyəzənin piirikunta (, ) on paikallishallintoalue Azerbaidžanissa. Vuonna 1992 perustetun piirin pinta-ala on 759 neliökilometriä. Asukkaita on 37 900 henkeä (vuonna 2010).


title: Siyəzənin piirikunta

text: Siyəzənin piiri sijaitsee Azerbaidžan koillisosassa Kaspianmeren rannalla. Se rajoittuu pohjoisessa ja lännessä Şabranin sekä etelässä Xızın piireihin.


title: Siyəzənin piirikunta

text: Piirin keskus on Siyəzənin kaupunki, josta on 103 kilometriä maan pääkaupunkiin Bakuun. Toinen huomattavampi paikkakunta on Gil-gilçayn taajama. Kuntia on yhteensä 14 ja kyliä 32. Kaupunkiväestön osuus on 65,7 % (vuonna 2010). Vuoden 2009 väestönlaskennan mukaan 99,1 % asukkaista on azereja.


title: Siyəzənin piirikunta

text: Piirin kautta kulkee Venäjältä Bakuun johtava rautatie ja M2-valtatie. Talous perustuu öljyn ja maakaasuun tuotantoon. Lisäksi valmistetaan rakennustarvikkeita. Maatalous on erikoistunut karjanhoitoon ja viljan viljelyyn sekä broilerinlihan ja munien tuotantoon.


title: Siyəzənin piirikunta

text: Nähtävyyksistä huomattavimpia ovat Beşbarmaqvuorelta Kaspianmereen 300–600-luvuilla rakennetun suojamuurin sekä 400-luvulta peräisin olevan Gil-gilçayin linnoitusjärjestelmän jäännökset.


title: Siyəzənin piirikunta

text: Paikallislehtenä ilmestyy "Çıraq".


title: Yacine Brahimi

text: Yacine Brahimi (, s. 8. helmikuuta 1990 Pariisi, Ranska) on algerialainen jalkapalloilija. Brahimi edustaa Primeira Ligassa pelaavaa Portoa.


title: Yacine Brahimi

text: Brahimi aloitti jalkapalloilun seitsemänvuotiaana. Hän kiersi aluksi lähiseudun juniorijoukkueita ja pelasi muun muassa yhden kauden Paris Saint-Germainin junioreissa. Vuonna 2006 Brahimi siirtyi Stade Rennaisin junioreihin, josta hänet nostettiin kakkosjoukkueeseen. Brahimi pelasi kaksi kautta joukkueen mukana Ranskan CFA-tasolla ja onnistui jälkimmäisellä kaudella tekemään kolme maalia.


title: Yacine Brahimi

text: Kaudeksi 2009–2010 Brahimi nousi edustukseen, mutta hänet lainattiin saman tien Ligue 2:ssa pelaavaan Clermont Footiin. Hän pelasi ensimmäisen ottelunsa avauskierroksella 7. elokuuta 2009 Arlesia vastaan ja nousi joukkueen vakiopelaajaksi. Ensimmäisen maalinsa hän onnistui tekemään 25. syyskuuta 2009 kotiottelussa Angers'ta vastaan. Kauden päätteeksi Brahimi pelasi yhteensä 32 ottelua ja onnistui maalinteossa kahdeksan kertaa.


title: Yacine Brahimi

text: Kaudeksi 2010–2011 Brahimi palasi lainasopimuksen päätteeksi Stade Rennaisiin, jossa hän nousi edellisen seuran tavoin avausmiehistöön. Brahimi pelasi Rennesin paidassa ensimmäisen pääsarjaottelunsa 7. elokuuta 2010 Lilleä vastaan. Maalinteossa hän onnistui jo viikkoa myöhemmin sarjaottelussa Nancya vastaan. 15. tammikuuta 2011 Brahimi onnistui tekemään kaksi maalia kotiottelussa Arlesia vastaan. Ottelu päättyi Rennaisin 4–0 voittoon.


title: Yacine Brahimi

text: Elokuun lopussa 2012 Brahimi siirtyi Rennes'stä kauden mittaisella lainasopimuksella espanjalaiseen Granadaan.


title: Yacine Brahimi

text: Brahimi edusti nuorten tasolla Ranskan maajoukkuetta vuosina 2005–2012. Helmikuussa 2013 ranskalainen beIN Sport televisiokanava julkisti Brahimin valinneen aikuisten tasolla Algerian maajoukkueen. Noin kolme viikkoa pmyöhemmin Algerian jalkapalloliitto vahvisti Brahimin olevan edutuskelpoinen Algerian paidassa. Hän pelasi ensimmäisen maaottelunsa Algerialle 26. maaliskuuta 2013 MM-2014 karsintaottelussa Beniniä vastaan.


title: Yacine Brahimi

text: Brahimi valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan, jossa hän onnistui myös maalinteossa. Se oli samalla hänen maajoukkueuran ensimmäinen maali. Brahimi pelasi myös alkulohkon viimeisessä ottelussa Venäjää vastaan, jossa hän syötti vapaapotkusta 1–1 tasoitus maalin Venäjää vastaan. Brahimi tuli vaihdosta kentälle neljännesvälieräottelussa Saksaa vastaan, jonka Algeria hävisi jatkoajan jälkeen 2–1.


title: Polylepis

text: Polylepis on Andeilla kasvava pienikokoisten puiden suku. Ne muodostavat metsiä 4500 metrin korkeuteen asti. Puut ovat ikivihreitä ja niillä on pienikokoiset lehdet ja paksu, punertava kuori, joka lohkeilee puun kasvaessa.


title: Polylepis

text: "Polylepis"-metsät ovat matalia ja hidaskasvuisia. Ennen kuin alueella laidunnettiin karjaa, ne peittivät laajoja alueita, suojasivat maata eroosiolta ja tarjosivat elinympäristön monille nykyisin harvinaisille kasvi- ja eläinlajeille.


title: Anima Damnata

text: Anima Damnata on puolalainen black/death metal -yhtye, joka on perustettu Wrocławssa, Puolassa vuonna 1996.Entiset jäsenetEP:t


title: Uto-asteekkilaiset kielet

text: Uto-asteekit ovat laajalle levinnyt Amerikan alkuperäisten asukkaisen muodostama kieliperhe, jonka eri murteita on tavattu yhtä lailla niin Pohjois- kuin Väli-Amerikassakin. Eniten Uto-Asteekkien murteet hallitsivat Pohjois-Amerikan länsirannikkoa, mutta kieli oli sangen yleinen myös Meksikossa, ja sitä puhuvia intiaanikansoja on tavattu myös pohjoisessa Guatemalassa.


title: Uto-asteekkilaiset kielet

text: Arizona, Nevadan, Kalifornian ja Utahin Uto-asteekinkieliset kansat tunnetaan yleisesti Suuren syvänteen intiaaneina. He edustivat kieliperheen "Numic"-ryhmää, joka haarautui useiksi eri heimoiksi. Heitä kulkeutui myös Coloradoon, Idahoon, Montanaan ja Oregoniin. Tunnetuimpia tämän haaran uto-asteekeista olivat comanchet, shoshonit ja utet, joista kaikki omaksuivat alkuperäiseen kulttuuriinsa monia piirteitä tasankointiaaneille ominaisesta perinteistä. Uto-asteekkien "tanoan"-haaran kansoista tunnetaan parhaiten kiowat.


title: Uto-asteekkilaiset kielet

text: Kaikki uto-asteekin eri murteita analysoineet tiedemiehet myöntävät tämän kieliperheen valtavan laajuuden ja monimuotoisuuden. Jotkut ovat löytäneet todistusaineistoa siitä, että Uto-asteekkien esi-isät ovat olleet lähtöisin pohjoisista. Toinen koulukunta uskoo kieliryhmän juurten löytyvän Kaliforniasta. Edelleen Uto-asteekkien kieli yhdistetään myös Meksikon asteekkeihin.


title: Paolo Agazzi

text: Paolo Agazzi (s. 5. toukokuuta 1949) on bolivialainen elokuvaohjaaja. Hän on syntynyt ja opiskellut Italiassa ja muuttanut Boliviaan vuonna 1975. Agazzi työskenteli aluksi Antonio Eguinon apulaisohjaajana. Vuonna 1982 hän ohjasi elokuvan "Mi socio" (kumppanini) joka perustui Oscar Sorian aiheeseen. Pitkän tauon jälkeen hän teki paliuun elokuvalla El día que murió el silencio, (päivä jona hiljaisuus kuoli) vuonna 1998.


title: Gods of Abhorrence

text: Gods of Abhorrence on kahden puolalaisen death/black metal -yhtyeen Anima Damnatan ja Throneumin split-albumi, joka on julkaistu vuonna 2002.


title: Gods of Abhorrence

text: Albumin CD-versiosta on julkaistu 666 kappaleen painos. Kasettiversio on rajattu 333 kopion painokseen.


title: Gods of Abhorrence

text: Anima Damnata


title: Gods of Abhorrence

text: Throneum


Agonizing Journey Through the Burning Universe and Transcendental Ritual of Transfiguration on puolalaisen death metal -yhtye Anima Damnatan ensimmäinen studioalbumi, joka julkaistiin 15. joulukuuta 2003.


Tormenting Pale Flesh of the Syphilic Holy Whore on puolalaisen death metal -yhtye Anima Damnatan EP-levy, joka on julkaistu vuonna 2005.


title: Atrocious Disfigurement of the Redeemer’s Corpse at the Graveyard

text: Atrocious Disfigurement of the Redeemer's Corpse at the Graveyard on puolalaisen death metal -yhtye Anima Damnatan toinen studioalbumi, joka on julkaistiin tammikuussa 2007.


title: Itä-Suomen yliopiston kirjasto

text: Itä-Suomen yliopiston kirjasto on Itä-Suomen yliopistoon kuuluva tieteellinen kirjasto. Itä-Suomen yliopiston kirjastoon kuuluvat Carelia-talossa sijaitseva Joensuun, Snellmaniassa sijaitseva Kuopion ja Savonlinnan kampuskirjastot sekä Kuopion yliopistollisen sairaalan tieteellinen kirjasto. Kirjasto muodostettiin yhdistämällä Joensuun ja Kuopion yliopistojen kirjastot vuoden 2010 alussa.


title: Itä-Suomen yliopiston kirjasto

text: Kirjaston kokoelmat painottuvat yliopiston neljän tiedekunnan tieteenaloille. Filosofisen tiedekunnan aineisto sijaitsee Joensuussa ja Savonlinnassa, luonnontieteiden ja metsätieteiden tiedekunnan aineisto Joensuussa ja Kuopiossa, terveystieteiden tiedekunnan aineisto Kuopiossa sekä yhteiskuntatieteiden ja kauppatieteiden tiedekuntien aineisto sijaitsee Joensuussa, Kuopiossa ja Savonlinnassa.


title: Itä-Suomen yliopiston kirjasto

text: Painetut materiaalit löytyvät fyysisesti kirjastojen tiloista, mutta erilaista materiaalia on paljon käytettävissä tietoverkkojen kautta. Josku on kampusten yhteinen kirjastojärjestelmä, jonka avulla voi etsiä materiaalia ja muun muassa uusia lainoja. Nelli-portaali on puolestaan Itä-Suomen yliopiston ja Kuopion yliopistollisen sairaalan tiedonhakujärjestelmä, joka sisältää elektronisia aineistoja opiskelijoille, henkilökunnalle ja tutkijoille.


title: Itä-Suomen yliopiston kirjasto

text: Kirjaston erityisenä tehtävänä on toimia vapaakappalekirjastona ja EU:n tallekirjastona.


title: Apsaroiden tanssi

text: Apsaroiden tanssi on kambodžalainen tanssimuoto. Se on saanut inspiraatiota Khmerien valtakunnan aikaisista seinämaalauksista ja reliefeistä, jotka esittävät pyhiä tanssijoita eli "apsaroita". Itse tanssiperinne ei kuitenkaan ole säilynyt katkeamattomana, vaan nykyisin esitettävät tanssit on rekonstruoitu varsin vapaasti vanhojen kuvien pohjalta. Paljon rekonstruktiotyötä tehtiin 1950–1960-luvulla kuningatar Sisowath Kossamakin johdolla. Punaisten khmerien kaudella tanssia ei kehitetty, mutta nykyisin taas tanssia elvytetään, ja etenkin prinsessa Norodom Bopha Devi on tässä aktiivinen.


title: Marek Lechowski

text: Marek Lechowski (s. 6. joulukuuta 1979 Wrocław, Puola) on puolalainen muusikko, säveltäjä ja musiikkituottaja. Lechowski tunnetaan parhaiten death metal -yhtye Anima Damnatan laulaja-kitaristina.


title: Marek Lechowski

text: Anima Damnata


title: Marek Lechowski

text: Thunderbolt


title: Marek Lechowski

text: Throneum


title: Marek Lechowski

text: Azarath


title: Marek Lechowski

text: Muut


title: Xızın piirikunta

text: Xızın piirikunta (, ) on paikallishallintoalue Azerbaidžanissa. Vuonna 1990 perustetun piirin pinta-ala on 1711 neliökilometriä. Asukkaita on 14 800 henkeä (vuonna 2010).


title: Xızın piirikunta

text: Xızın piiri sijaitsee Azerbaidžanin itäosassa Kaspianmeren rannalla. Se rajoittuu pohjoisessa Siyəzənin ja Şabranin piireihin, lännessä Quban ja Şamaxın piireihin sekä etelässä Qobustanin ja Abşeronin piireihin ja Sumqayıtin kaupunkiin. Pinta-alasta suurin osa on Kaukasuksen itäisimpään osaan kuuluvaa vuoristoa.


title: Xızın piirikunta

text: Piirin keskus on Xızın kaupunki, josta on 104 kilometriä maan pääkaupunkiin Bakuun. Kuntia on yhteensä 13, taajamia 4 ja kyliä 24. Kaupunkiväestön osuus on 50,7 % (vuonna 2010). Vuoden 1999 väestönlaskennan mukaan 96,6 % asukkaista on azereja ja 2,7 % turkkilaisia.


title: Xızın piirikunta

text: Piirin kautta kulkee Venäjältä Bakuun johtava rautatie ja M2-valtatie. Talous perustuu karjanhoitoon ja viljan viljelyyn.


title: Xızın piirikunta

text: Nähtävyyksiin kuuluvat Altıağacin kansallispuisto ja Xızıssä syntyneen kirjailija Cəfər Cabbarlın kotimuseo.


title: Xızın piirikunta

text: Paikallislehtenä ilmestyy "Dağlar Yurdu" (”Vuorten maa”).


title: Time Before Time Records

text: Time Before Time Records on puolalainen levy-yhtiö, joka on perustettu vuonna 1996.


title: Time Before Time Records

text: Yhtiö on julkaissut mm. Witchmasterin ja suomalaisen Slugathorin albumeita.


title: Tigranes VI

text: Tigranes VI oli Armenian kuningas ensimmäisellä vuosisadalla vuodet 58–63.